Súria - Ona Bages\nInici Bages Súria Pàgina 3\nLa idea de fer arribar els Ferrocarrils a Súria, Sallent i Santpedor agafa força\nSúria suspèn la 16a Campanya d’Excavacions Arqueològiques per la crisi de la Covid-19\nL'Ajuntament de Súria i l’Institut Mig-Món han acordat suspendre per la pandèmia de la Covid-19, l’excavació havia de tenir lloc entre finals de juny i començaments de juliol. El pressupost de la Campanya d’aquest any serà destinat al desenvolupament de treballs per consolidar el jaciment arqueològic de l’Espai Patrimonial de...\nTertúlia castellera amb les colles del Bages\nUn dels impactes més forts de la crisi de la COVID-19 l’ha rebut la cultura popular. En especial, el fet casteller. A la Central vam explicar la setmana prèvia al decret de l’Estat d’Alarma com les diferents colles decidien tancar les portes dels locals d’assaig i, des de llavors,...\nL’Ajuntament de Súria envia 1350 mascaretes als establiments comercials en actiu del municipi\nEl consistori ha fet arribat unes 1.150 noves mascaretes per a adults i 200 mascaretes per a infants, així com també pantalles de protecció. D’aquesta manera, el nombre de mascaretes distribuïdes des de l’inici de l’estat d’alarma se situa en unes 6.000, tant per a adults com per a...\nSúria reforça l’àrea de Promoció Econòmica per als ciutadans que es trobin en situació de risc laboral causat per la crisi de la Covid-19.\nEl consistori reforça els seus serveis d’informació, gestió d’ofertes de treball i assessorament a petites empreses, comerços i professionals autònoms de la vila. Aquesta àrea municipal també està recollint sol·licituds d’ajut econòmic per cobrir subministraments bàsics del teixit empresarial i professional de la vila que estigui més afectat per...\nLes ConfiCaramelles 2020 de Súria resulten tot un èxit i capten l’interès dels mitjans d’àmbit català\nL’edició confinada de les Caramelles d’enguany, denominades com les més grans de Catalunya, ha aconseguit l’objectiu de mantenir ben viu l’esperit festiu a Súria amb activitats que s’han desenvolupat durant més d’una setmana. Una de les iniciatives que més acollida ha tingut ha sigut la cançó composada especialment pel grup...\nL’Ajuntament de Súria distribueix unes 400 mascaretes a la ciutadania per la prevenció de risc de contagi pel coronavirus.\nAquestes mascaretes han estat confeccionades per persones voluntàries de la vila, que no han deixat de col·laborar des de l’esclat de la crisi sanitària. La distribució de les mascaretes han anat a càrrec de la Policia Local. També s’han rebut noves donacions de material de les empreses Caymon (Súria) i...\nLes Caramelles de Súria se celebraran per mitjà de les xarxes socials i als balcons del municipi\nLa Comissió de Caramelles ha anat elaborant aquest programa a través de reunions i contactes virtuals que han tingut lloc els últims dies, amb l’objectiu de mantenir l’esperit caramellaire de la Pasqua surienca. En els darrers dies ja s’han començat a posar els tradicionals mocadors i pancartes caramellaires als...\nLa Policia Local de Súria realitza més actuacions durant el mes de març en ple període de confinament que en tot l’any\nLa Policia Local va identificar 192 persones a la via pública durant el mes de març, xifra que triplica el nombre d’identificacions realitzades al llarg del febrer. També es va incrementar el nombre de trucades telefòniques ateses, les peticions d’informació, el nombre de vehicles identificats i altres intervencions. Les intervencions...\nSúria du a terme tasques de desinfecció a la Residència Bell Repòs i al Centre Ocupacional La Colònia d’Ampans.\nLa UME, que son els membres de la Unitat Militar d’Emergència, van realitzar ahir diferents tasques de desinfecció als punts més crítics del municipi pel coronavirus. La presència de l’UME a la vila s’ha produït després de la petició de suport que l’Ajuntament va fer a diferents administracions per tal...\nSúria demana ajuda al Govern de la Generalitat per obtenir material i equips de protecció necessaris per als sanitaris\nL’Ajuntament demana ajuda per obtenir material pels equips sanitaris i la resta de persones exposades a un alt risc de contagi, i que són necessàries per combatre la propagació del coronavirus. També s’ha demanat ajuda per la desinfecció d’equips municipals com el CAP Goretti Badia, que ara centralitza la...


El mataroní està gaudint dels seus millors dies com a tennista\nDimecres, 26 abril 2017 18:56\nFa cosa d'un mes, a la taula del costat d'una terrassa, un bon amic seu em feia partícip que enguany seria un any encara millor per a l'Albert Ramos. Un amic seu, en una terrassa, com qui parla del temps, la corrupció o el Barça. Costa de ponderar la importància que té que un mataroní sigui el 19è tennista del món. És gros, es miri com es miri. Fa 25 anys la ciutat es fregava els ulls per una victòria d'en Burillo sobre el Becker al Godó.\nLa setmana passada, fent forat, buscàvem com seguir els jocs d'un torneig quasi immaculat a Montecarlo. Només una bèstia com en Nadal l'ha pogut apartar de la victòria. Quina animalada, l'Albert!\nPassa amb Ramos, a Mataró, que li ha tocat de conviure amb un altre equip sonat, que aquest cap de setmana pica a la porta de la màxima competició europea sense complexos, com són les noies de La Sirena. Si això no hagués passat, si no haguessin coincidit en el temps, potser pararíem tots plegats encara més atenció a l'Albert, que es mou amb la mateixa naturalitat a l'exclusiva pista monegasca com al Tennis Mataró, allà a Can Quirze.\nL'Albert és, a més, com raja. Humil. En els tres anys d'encanteri i ascens meteòric que duu no ha alçat mai un predicat per sobre del subjecte i sempre ha semblat ben aposentat, tocant de peus a terra. Cansa la cantarella de l'explosió tardana i la pedra picada, però no deixa de ser certa. I té un regust especial que sigui als 29 anys quan se situa amb més singularitat en un aparador tan competitiu com és el del tennis professional. I ara que estem en temps de terra batuda ens toca gaudir. Gaudir del seu progrés. De la seva constància.\nSeria bo que a l'Olimp del nostre esport actual hi féssim un lloc ben gran per a l'Albert. Se'l mereix i manté el somriure concentrat que l'ha dut fins aquí. Hi ha detonacions per temps. Que segueixi ben encesa la metxa.


Manacor, Mallorca, Espanya\t, 03/06/1986\nCampió (2005, 2006, 2007, 2008, 2009, 2011, 2012, 2013, 2016, 2017, 2018)\nDesprés d'una de les seves millors temporades com a professional, amb quatre grans triomfs, les victòries en Roland Garros (12è títol) i el Open USA, la reconquesta del número 1 del món, el triomf col·lectiu amb la selecció espanyola en la Copa Davis i la culminació de l'any com el millor jugador del món (cinquena vegada que l'aconseguia), Nadal afronta una campanya apassionant en la qual pot escalar un altre Everest del tennis internacional si atrapa a Roger Federer, l'home que suma més títols del Grand Slam de la història (20).\nMalgrat un començament de campanya, en terra batuda, en la qual les coses se li van complicar sense raó aparent (va ser semifinalista en els seus tres primers tornejos: Montecarlo, Barcelona Open Banc Sabadell i Madrid), el mallorquí va ser un vendaval a partir del mes de juny i va acabar com el millor de 2019 en terra batuda, pista ràpida i indoor, amb un balanç final de 58 partits guanyats, set derrotes i un percentatge d'efectivitat del 89,2%\nAls seus 33 anys, el número 1 del món aconsegueix xifres increïbles que li converteixen en un dels tennistes més destacats de la història d'aquest esport: 84 títols ATP (19 d'ells del Grand Slam), 977 partits guanyats, dues medalles d'or olímpiques, en singles (Pequín 2008) i dobles (Rio de Janeiro 2016), i cinc títols en la Copa Davis.\nAl Barcelona Open Banc Sabadell ha sumat 11 victòries d'un total de 15 participacions. La pista central del Reial Club Tennis Barcelona-1899 porta el seu nom com a homenatge al millor tennista que ha passat pel torneig.\nEn 2016 va inaugurar a la seva ciutat natal, Manacor, una acadèmia que porta el seu nom i està dedicada a l'ensenyament del tennis i a preservar el seu enorme llegat. En 2018 va albergar el primer torneig amb el nom de Rafael Nadal, torneig pertanyent al circuit Challenger que es va adjudicar l'australià Bernard Tomic.\nCom tots els grans campions, Rafa va començar a jugar de nen, als 4 anys. El seu oncle Toni ha estat el seu únic tècnic al llarg de la seva carrera, encara que en la temporada 2017 es va incorporar a la seva “staff” tècnic un amic seu i exnúmero 1 del món, Carlos Moyá, al qual assisteix Francis Roig.\nNadal jugava amb les dues mans, però als 9 anys es va decantar per l'esquerra. El seu pare, Sebastià, és soci amb dos germans del restaurant Sa Punta i amo d'una companyia de gots i vidres, Vidres Mallorca. La seva mare, Anna Maria, és la que gestiona la Fundació Rafael Nadal, que organitza anualment un circuit per a tennistes menors de 14 anys la finalitat dels quals és la captació de futurs talents.\nA l'octubre de 2019 va contreure matrimoni amb la seva núvia de tota la vida, Maria Francisca Perelló.


El jutjat de Lugo admet la CUP com a acusació popular en el cas Manga - Diari de Girona\nEl diputat provincial de la formació no descarta demanar dimissions de polítics en actiu\nddg | girona 06.09.2016 | 10:38\nARXIU: La CUP vol ser acusació en el cas Manga per l´«opacitat de la Diputació»\nARXIU: Dos anys del cas Manga i encara molt per esclarir\nLa CUP ja no haurà de demanar permís per accedir al contingut del cas Manga. El jutjat d´instrucció número 1 de Lugo ha admès que es personi com a acusació popular en aquest cas de corrupció que té l´epicentre al Consell Comarcal de la Selva i afecta també la Diputació de Girona. Precisament, el diputat de la CUP a la Diputació de Girona, Lluc Salellas, va manifestar ahir que la formació anticapitalista ha decidit ser part en la investigació judicial perquè des dels organismes supramunicipals –controlats per Convergència– s´han trobat amb entrebancs per accedir a la documentació vinculada al cas.\n«Ara podrem demanar tota la informació referent al cas Manga i començar a treballar per formular acusacions més concretes», va afirmar Salellas, que també va apuntar que, pel que ha transcendit fins ara del sumari del cas, també hi ha implicats polítics que actualment estan en actiu. «Si veiem que hi ha proves molt clares respecte a persones vinculades encara a la Diputació o als seus organismes, no descartem exigir més dimissions», ressalta Salellas.\nLa magistrada del Jutjat d´instrucció número 1 de Lugo, Pilar de Lara, ha acceptat la Candidatura d´Unitat Popular (CUP) com a acusació popular en el cas de corrupció conegut com «cas Manga». La CUP recorda que la majoria de les persones implicades en el cas Manga formaven part d´institucions de les comarques gironines, com el Consell Comarcal de la Selva i els organismes vinculats a la Diputació de Girona Xaloc i Patronat de Turisme. Ara que la CUP està personada en la causa com a acusació popular podran «superar els esculls» que, denuncien, han tingut fins ara per accedir a la documentació relacionada amb el cas, segons van informar en ahir en un comunicat.\nSalellas indica que la decisió de personar-se com a acusació popular sorgeix per superar «l´opacitat» amb la que es van trobar quan van demanar documentació vinculada al cas Manga. «Quan vam entrar a aquestes institucions supramunicipals, la Diputació de Girona i el Consell Comarcal de la Selva, vam voler fer un seguiment del cas però ens vam trobar amb moltes dificultats d´accés a la informació», ha explicat Salellas. «Ara podrem demanar tota la informació del cas i començar a treballar per formular acusacions concretes contra persones que, en el seu moment, van tenir actuacions vinculades a la corrupció», afegeix.\n«Un cop tinguem accés a la documentació, si veiem proves clares respecte a determinades persones, formularem propostes de dimissions perquè aquestes institucions han d´estar liderades per persones que no tinguin cap ombra de sospita de corrupció», sentencia Salellas.\nFinalment, la CUP també espera «entendre el model de corrupció» que presumptament es va establir amb el cas Manga i analitzar si el modus operandi es va poder estendre a altres institucions. «Sempre ens ha sobtat que l´únic cas gros de corrupció que ha esclatat a les comarques gironines l´investigués un jutjat de Lugo, ens genera dubtes sobre com s´ha fet la feina contra la corrupció a les comarques gironines», conclou el diputat provincial.\nFigueres desencalla el nou aparcament del camp del Far i estudia fer-lo pagar.\nEl Govern central i la Generalitat acorden buscar una «proposta política d'ampli suport».


Participació en events | INSTITUT CUBELLES\nXIII CERTAMEN NACIONAL INFANTIL I JUVENIL DE LECTURA EN VEU ALTA (17/3/2017)\nEl divendres 17 de març de 2017, diversos alumnes de 1r i 4t d’ESO del nostre centre van participar en el XIII Certamen de Lectura en Veu Alta a l’auditori de l’edifici Neàpolis de Vilanova i la Geltrú.\nA primer cicle d’ESO, la participació va ser individual i es van llegir fragments del llibre Calla, Càndida, calla! de l’escriptora Maite Carranza.\nA segon cicle, la lectura va ser col·lectiva amb grups formats per tres lectors/res de 4t d’ESO que van llegir diversos apartats del llibre L’artilleria de Mr. Smith de Francesc Puigpelat.\nA més dels participants també hi van assistir alumnes suplents i uns quants acompanyants.\n20/03/2014 PARTICIPACIÓ AL CONCURS “CANGUR 2014” DE MATEMÀTIQUES\nEl dijous 20 de març de 2014, 38 estudiants de l’institut des de 3r fins a 2n batxillerat han participat a la “XIX prova cangur de matemàtiques” a la UPC de Vilanova. A l’abril tindrem els resultats de la prova, on participen més de 2000 alumnes per nivell. Esperem fer un bon paper!\nLa Prova Cangur és un activitat impulsada per l’Associació internacional Le Kangourou sans Frontières, de la qual és membre\nés l’entitat titular del Cangur en llengua catalana.\n7/03/2014 PARTICIPACIÓ A LES I OLIMPÍADES DE GEOGRAFIA DE LA UB\nEls nostres estudiants no van quedar entre els tres primers però van gaudir d’una jornada intensa on van poder conèixer les instal.lacions de la Facultat de Geografia i Història i apropar-se al món universitari.


Apartments on Kirova Dnipro Ucraïna - Ofertes d'hotels amb els MILLORS DESCOMPTES EN LÍNIA\nKirova Prospekt 27D, Dnipró Centre, Dnipro, Ucraïna, 49000 - Molt bona ubicació - Veure al mapa\nMés informació sobre Apartments on Kirova\nTant si es tracta d'un viatge de plaer com si és de negocis, Apartments on Kirova és una elecció d'allotjament magnífica quan visiten Dnepropetrovsk. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartments on Kirova també ofereix moltes instal.lacions per enriquir la seva estada a Dnepropetrovsk. A l'hotel s'hi pot gaudir d'unes comoditats de primera classe com express check-in/check-out, transport hotel/aeroport, habitació familiar, ascensor, servei de llançadora.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, balcó/terrassa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartments on Kirova és una selecció idònia per a la vostra estada a Dnepropetrovsk.


L'ombra d'un somni: de gener 2013\nAvís a navegants: aquests dies les actualitzacions del bloc queden en suspens perquè bona part dels alumnes autors estan descobrint món, uns a Londres i altres a Atenes.\nUs ho explicaran quan tornin!\nBon viatge a tothom!\nAvui us parlare de dos germans: Ròmul i Rem.\nLa seva història va començar amb el destronament de Numitor pel seu germà Amuli, que el va expulsar de la ciutat i a la seva filla Rea Sílvia va ordenar-li que fos Vestal (sacerdotessa de Vesta) perquè no pogués tenir cap fill i perillés el seu temps al tron.\nPerò un dia el déu Mart se li va aparèixer a Rea Sílvia, que temps després va tenir dos fills Ròmul i Rem. Per por del que Amuli podia fer Rea Sílvia els va abandonar en el riu on una lloba els va trobar i els va cuidar fins que un pastor se'ls va endur a casa. Quan van tenir la suficient edat per saber del seu passat i van estar preparats, van anar a destronar Amuli i, un cop aconseguit,van tornar el tron al seu avi Numitor.\nElls decidiren fundar una nova ciutat, però hi havia el mateix problema que abans: eren dos germans i per tant un havia de regnar i l'altre no.\nPer decidir-ho van pujar un al mont Palatí i l'altre a l'Aventí: així els déus escollirien qui havia de ser rei. Sobre el cap de Ròmul van volar més voltors que sobre el de Rem per tant ja estava decidit.\nLlavors Ròmul va delimitar la seva ciutat i va dir que qui creués aquell limit seria mort. Rem, molt enfadat per no ser escollit, va travessar aquell limit i tal com havia dit Ròmul, Rem va morir. Amb això la nova ciutat va ser anomenada Roma i va anar creixent i cada vegada semblava més una ciutat. I aquesta és l'història de la fundació de Roma.\nPerò parlant de baralles, què penseu sobre la constant lluita que sempre hi ha entre germans?\nPublicat per Ainoa Pérez Alarcón a 21:39\nEtiquetes de comentaris: llatí, Rem, Roma, Ròmul\nEm dic Yaiza i avui us parlaré d'un dels emperadors amb més seny de la història de Roma: estic parlant de Vespasià.\nDesprés de la mort de Neró i d'un any mogudet, al desembre de l'any 69 Vespasià es va convertir en emperador de l'imperi romà, va ser el quart en un any i també el primer emperador que no era d'origen romà, sinó sabí.\nQuan el van nomenar ell ni tan sols estava en Roma, sinó que estava en Egipte assegurant l'arribada del blat fins a Roma, fet absolutament vital per als ciutadans de la capital. Vespasià arribà a Roma a finals de l'any 70.\nUna de les coses importants del regnat de Vespasià va ser la reforma que va fer en aplicar el permís de l'ús del dret llatí menor en les ciutats d'Hispània, que no tenien la ciutadania. Això va permetre nous drets als ciutadans i en conseqüència un nou interès per tot el que era romà: tenien més interès en la cultura romana i podien ser reclutats per l'exèrcit romà per formar-ne part i obtenir-ne beneficis com la cessió de terres al finalitzar l'any a l'exèrcit, la concessió de la ciutadania i la possibilitat de ser elegit per a càrrecs de mitjana importància.\nVa iniciar un programa de construcció d'edificis, entre ells el temple de la pau, el temple en honor de l'emperador Claudi, i també va començar la reconstrucció del Capitoli.\nTambé va iniciar una profunda transformació de l'administració de justícia, ja que fins aleshores hi havia una gran quantitat de casos judicials sense resoldre des de l'època de Neró. Va nombrar nous jutges amb el pensament de reduir ràpida i dràsticament el número de baralles i restituir el que s'havia arrabassat per la força durant les guerres civils.\nEra un gran amant de les arts, i per tant les va protegir, va ordenar al tresor públic una pensió anual de cent mil sestercis als filòsofs grecs i llatins, va concedir valuosos regals als poetes i artistes famosos, i ordenava representar constantment famoses obres de teatre a un cost molt elevat.\nEn política exterior no va augmentar les possessions de l'imperi: es va limitar a enfortir les fronteres, i només va haver de lluitar amb Germània i Batàvia totes dues derrotades ràpidament.\nUna de les virtuts més grans que tenia Vespasià era el seu pensament realista i per això se'l va anomenar "l'emperador del sentit comú".\nA finals del regnat de Vespasià l'any 78 el general Cneu Juli Agrícola va ser enviat a la província de Britània. I allí es va consolidar el poder Romà.\nEl 23 de juny del any 79 Vespasià morí a causa d'unes febres intestinals. El seu últim desig va ser que el llevessin del llit per morir dret, ja que cap emperador de Roma havia de morir tombat.\nLes seves ultimes paraules van ser: "crec que em convertiré en déu".\nPublicat per Yaiza olmedo hidalgo a 15:53\nEtiquetes de comentaris: imperi, llatí, Vespasià\nCom que estem parlant de l'imperi romà us parlaré d'un emperador que segur que ens ha cridat l'atenció a més d'un, Calígula.\nEl seu veritable nom fou Gai Juli Cèsar August Germànic, també anomenat Gai Germànic August, i va ser un jove emperador romà que regnà entre l’any 37 i el 41 dC. El seu nom fou idea dels soldats de les legions, que feien broma d'ell tot disfressant-lo de legionari i calçant-li petites càligues, una mena de sandàlies militars romanes.\nDurant la seva infantesa va ser molt mimat. La gent pràcticament l’adorava, però el seu pare, Germànic, morí quan ell només tenia 7 anys. Morí enverinat (una pràctica bastant corrent durant aquella època) i Calígula va viure aquell tràgic moment.\nEls dotze anys següents anys visqué aïllat amb la seva àvia. Però l'emperador Tiberi no tardà en cridar-lo i fer-lo portar a l’illa de Capri. Allà, després de la mort de Tiberi, Calígula passa a tenir el poder. Els seus inicis com a emperador van convèncer el poble de la seva bondat, però de cop i volta es convertí en un clon de Tiberi.\nDurant els menys de 4 anys de regnat es comportà violent i cruelment amb tothom. Era un dictador narcisista, incapaç de tenir empatia. Per això el seu final va arribar abans del que es pensava. La Guàrdia Pretoriana, els seus propis protectors, l’acaba assassinant l’any 41 dC.\nAra bé, de debò era dolent o només estava boig? Analitzem-ho segons textos de l’historiador Suetoni.\nPrimerament, els ulls de Calígula van observar moments terrorífics i traumatitzants. Va veure morir el seu pare; això li creà una visió nihilista del món. També presencià com Tiberi llençava des d’un precipici criminals, dones i nens.\nDesprés Calígula s’abandonà a si mateix, i participà en tot tipus de perversions sexuals i actes horribles i execrables. A Capri aprengué que la vida no valia res i que el seu propòsit era el pur plaer, que era millor si era combinat amb violència. Tot això fa que comenci a identificar-se amb Tiberi.\nQuan Tiberi mor, segons Suetoni assassinat, se li va donar un nom a l’assassí: Calígula.\nAl principi del seu regnat, va guanyar-se el poble donant diners (més de 2000 milions de monedes de bronze), i va cremar els arxius secrets de Tiberi; però en tenia còpies.\nEn 8 mesos, però, Calígula canvia. Els romans d’alta societat són torturats i colpejats en públic. Ni Tiberi va ser capaç d’arribar tan lluny! Canvià les normes de les lluites de gladiadors, fent que siguin més sanguinàries. I com afecta al poble? Com ens afectaria a nosaltres si canviessin les normes de futbol? No estaríem contents; els romans tampoc.\nVa abusar de la Guàrdia Pretoriana; es burlà d’un, violà la dona d’un altre, etc., tot i que eren la gent que el protegia.\nPerò, quina era la causa de la seva personalitat alterada? Una malaltia? És possible que fos provocada per un herpes, una malaltia de transmissió sexual, que pot provocar una encefalitis, i fer-lo canviar de personalitat. Però aquest motiu es descarta ja que amb la malaltia de l’herpes hauria mort de seguida, segons la poca esperança de vida que hi havia en aquella època.\nTambé podria haver estat el vi. Els romans li afegien un edulcorant, el defrutum. Ho feien en una olla de plom, i això feia que el vi tingués molt de plom i causés intoxicació crònica; això podria haver alterat la seva personalitat bruscament.\nUn greu cas de narcisisme seria una altra possibilitat, ja que era incapaç de tractar els altres amb empatia, i era possible que hagués tingut un trastorn narcisista de personalitat.\nTambé es pot donar el cas de bogeria. Però ell tenia capacitat de planificar, dirigir i executar un complicat pla militar, motivat per un objectiu; la bogeria no té cap motivació.\nPer tant, en conclusió de tot això, es pot dir que Calígula va ser un psicòpata molt fred, superb, sense empatia i amb gran necessitat de ser adorat. Va ser un home dolent i un malalt mental alhora. Avui en dia se’l compara amb Goëring i Himmler per les seves actituds i forma de pensar.\nTanmateix encara es té el dubte si l’emperador estava realment boig o simplement era dolent.\nPublicat per Ángel Novalbos a 14:30\nAvui és 22 de gener, dia que va néixer el poeta romàntic anglès Lord Byron, al 1788.\nI com que aviat alguns marxem a Grècia i altres a Londres dos llocs on podem veure la seva petja, he pensat en parlar-vos d'ell tot recuperant una entrada publicada fa tres anys.\nLord Byron va estar estretament lligat a la història moderna de Grècia, en la qual va participar aportant diners per finançar la guerra d'Independència contra els turcs, i essent-hi present ell mateix. De fet, Lord Byron va morir a Grècia, tot just començada la guerra d'Independència, però de febres, i no gaire heroicament, que és el que li hauria agradat.\nCom us he dit, Lord Byron fou un poeta romàntic, en el sentit més turmentador del Romanticisme, és a dir, desmesurat, tempestuós, arrauxat, irreverent, incomprès, amoral.\nLa seva vida supera la seva obra, perquè va aconseguir convertir-se en un personatge de novel·la romàntica, amb peripècies, viatges, escàndols, amors, desamors, morts... Tot sempre viscut amb una intensitat fora mida. Fou amic de Keats, i també de Perci B. Shelley, i la seva esposa Mary Shelley, amb els quals passà uns dies en Suïssa. La trobada fou molt profitosa perquè fou la gènesi de les obres Frankenstein o el modern Prometeu i El Vampir de Pollidori.\nGonzalo Suárez va recrear aquests dies de creació, barrejant la realitat i el mite, en Remando al Viento, pel·lícula que us recomano especialment.\nLord Byron també tingué la seva dèria de deixar emprempta arreu: al temple de Posidó de Súnion, va deixar gravat el seu nom al peu d'una columna.\nI direu, i això què té a veure amb les clàssiques? Doncs, que com bon anglès que era, Byron estava fascinat per la cultura grega clàssica, fet que queda plasmat en molts dels seus poemes.\nPer acabar, us deixo alguns fragments del poema Himne a Grècia (en la traducció castellana, ja que no tinc la catalana). I si voleu sentir com sona la poesia de Byron en anglès cliqueu a l'enllaç She walks in Beauty.\nHIMNO A GRECIA\n[…]Desde la cima del erguido monte\ny allá..., más lejos..., el hinchado golfo\n[…]¡Ay! ¿Qué me resta en mi dolor inmenso?\ny tres siquiera de los trescientos brota...\n[…]¿En vuestra afrenta dormiréis tenaces?\n¿Por qué no emprende la falange altiva\n[...]Para fijar el pensamiento alado,\n[...]¡Del Quersoneso vengador tirano,\n[...]Conducidme a los mármoles de Sunion,\ndonde nadie excepto yo mismo y las olas\npuedan oir nuestros murmullos mútuos\nallí, como un cisne, dejadme cantar y morir.\nQuè us sembla? Us sonen alguns dels llocs i personatges que cita? Quins i per què?\nPublicat per Laura a 14:37\nEtiquetes de comentaris: amor, Byron, grec\nAvui us parlaré sobre el rapsodes, aquells recitadors de l'Antiga Grècia.\nAl segle VII aC la poesia èpica, que és aquella que cantava les gestes dels antics herois, va deixar de ser cantada pels aedes, que recitaven i componien les seves pròpies obres, per començar a ser cantada pels rapsodes que recitaven oralment a ritme d'un bastó davant el públic poemes com ara la Ilíada i l'Odissea, les composicions més exitoses del moment.\nEs diu que fins i tot hi hagué recitacions de tres dies de duració. El més probable és que els poemes homèrics fossin escrits "a posteriori", això vol dir que deuen pertànyer al moment de transició en què l'èpica passa del cant i la improvisació dels aedes a la recitació dels rapsodes, que utilitzaran un text escrit per memoritzar-lo.\nActualment, podem trobar aquestes mateixes recitacions, camuflades de modernitat, dins del gènere musical del RAP, recitació rítmica mitjançant jocs de paraules sorgida a mitjans del segle XX entre la comunitat afroamericana dels Estats Units. A més a més, la paraula rap apareix en anglès britànic durant el segle XVI però no és fins al segle XVIII que no s'emprea com a sinònim del verb dir.\nAquí us deixo un RAP del grup Violadores del Verso. Si l'escolteu us podreu fer a la idea de què sentien els oients dels antics rapsodes.\nO millor sentir-lo en grec modern:\nFins i tot, existeix un grup català de RAP que es coneix amb el nom de 'Rapsodes'.\nA vosaltres us agrada el RAP? Alguna vegada havíeu relacionat els rapsodes de la classe de grec amb la música RAP?\nPublicat per Anna a 19:58\nEtiquetes de comentaris: grec, Homer, rapsode\nEl passat 18 de desembre els alumnes de llatí de primer i segon de batxillerat vam anar a visitar el museu romà de Badalona on vam veure les termes, decumanus, alguns carrers de la ciutat i la domus dels dofins.\nMosaic del tepidarium\nLa visita es va iniciar a les termes de la ciutat, que eren uns dels centres més importants de les ciutats romanes; eren grans edificis construïts per a la higiene dels ciutadans i per fer esport, però, en realitat, eren un centre de vida social, un lloc de reunió i tertúlia. A les termes vam poder veure la palestra, el tepidarium (sala de pas amb una temperatura tèbia), el frigidarium (sala per bany fred) i el caldarium (sala per al bany calent). Hi havia també una sala per a massatges anomenada unctorium i una habitació més petita amb altres temperatures per fer suar el cos que rebia el nom de laconicum.\nTambé vam poder observar restes d’edificis d’habitatges amb botigues a la planta baixa, seguint la direcció d’un carrer menor, del qual s’ha conservat la claveguera.\nDesprés, el traçat de l’ampli decumanus que passava pel costat d’un gran edifici comercial fins a arribar a l’encreuament amb el cardo, punt que indicava la proximitat del fòrum, que era una plaça rectangular, oberta envoltada d'un pòrtic amb columnes. Es veuen també restes d’altres edificacions d’època romana tardana, com una estança, un mausoleu o un dipòsit d’aigua.\nFinalment vam anar a visitar la domus dels dofins, anomenada així perquè es conserva un mosaic adornat amb dofins. Es podien veure molt bé que era una casa unifamiliar de les que solien ser propietat d'una família i que constava d'un pis, o dos com a màxim. Tenia la planta rectangular i estava aïllada de l'exterior per parets uniformes, amb poques finestres. La claror entrava pel centre, a través de l'atri, o pel peristil.\nVam veure molt bé l'espai de l'atri, així com el tablinium, un cubiculum i el triclinium d'estiu, ja que el museu havia col·locat reproduccions del mobiliari que es podia trobar en aquelles habitacions. Una manera molt bona d'apropar-nos a una domus romana.\nVa ser una excursió molt interessant i ens va agradar molt descobrir que la propera Badalona era l'antiga ciutat romana de Baetulo.\nI a vosaltres, què us va semblar l'excursió al museu? Quin aspecte de la ciutat us va semblar més interessant?\n1 BTX B\nPublicat per Sara Garcia Martinez a 18:46\nEtiquetes de comentaris: Baetulo, llatí\nEm presento: em dic Esmeralda i us parlaré sobre un dels mites que més m’agraden, el mite d’Eco i Narcís.\nEl mite comença amb Eco, una nimfa del boscos, que era molt alegra i xarrameca i, per això, distreia Hera, l’esposa de Zeus amb les seves llargues converses, per així evitar que Hera descobrís les nombroses infidelitats del seu marit. Quan Hera ho va descobrir es va enfadar molt amb Zeus i va castigar Eco fent que no pogués parlar més. A partir d'aquell dia, només podria repetir el final de les frases que sentia. Eco, molt avergonyida va marxar dels boscos on vivia i es va refugiar en una cova vora un rierol.\nUn dia Eco es va fixar en un noi que passejava al voltant de la seva cova. El noi es deia Narcís, i quan havia nascut l’endeví Tirèsies havia predit que estaria perdut si Narcís mai veia reflectida la seva imatge en un mirall. Per això la seva mare havia amagat tots els miralls.\nPerò Narcís va decidir que faria aquella ruta, on era la cova d'Eco, ja que li havia agradat. Eco l’esperava i el perseguia fins que un dia en trepitjar una branca Narcís es va adonar de la presència d’Eco i va preguntar:\n- Aquí…segueixes..- va dir Eco.\nFinalment Eco va demanar ajuda als animals, i aquests van ser els que van dir a Narcís que Eco l’estimava. Però el jove va riure d’ella. Diuen que Eco se’n va anar a la seva cova molt trista on va deixar de menjar i beure, i d'on sortiria mai més, fins que el cos es va consumir i només quedà la veu.\nNarcís va ser castigat per la deessa grega Nèmesi (la venjança), que ho havia vist tot. En un dels dies en què Narcís passejava per allà, va fer que tingués molta set. Aleshores narcís va anar a veure aigua al rierol i al veure-hi la seva imatge es va enamorar tan bojament que va voler unir-se amb la seva imatge i es va ofegar. Diuen que en el lloc de seva mort va néixer una flor anomenada Narcís.\nAquí us deixo una imatge...\nQuè en penseu? Jo crec que és un mite preciós, ple d’amor, desamor, infidelitats, càstigs... Té una mica de tot.\nPublicat per Esmeralda Gallego a 22:10\nMentre esperem que els vostres companys comencin a publicar, us donaré més informació sobre el concurs Odissea 2013.\nEl concurs Odissea neix a Galícia el 2006 de la mà d'Ángeles Burgos González i María F. Loira Santiago, de l'Institut “David Buján” de Cambre (Coruña), amb el suport de la secció gallega de la SEEC. Posteriorment s'hi van afegir València, Aragó i Catalunya, que participa per segon any gràcies al suport de l'Associació de Professors de llengües clàssiques, l'APLEC, entre d'altres.\nAixí doncs, l'any passat us vau estrenar els alumnes catalans amb la participació de 309 centres i 921 alumnes, i a més, ho vau fer amb molt bona fortuna, ja que els guanyadors de la final estatal van ser els alumnes del Col·legi Vidal i Barraquer de Cambrils.\nVosaltres, els autors de L'ombra d'un somni hi vau participar activament i molts de vosaltres hi teniu molt bon record. Un dels nostres grups, Gerion, va empatar amb els segons, un altre va quedar en tercera posició, si més no en punts. Ens va fallar el temps!!!\nAquest any ho tenim encara més complicat perquè bastants de nosaltres estarem de viatge: uns afortunats serem a Grècia (els de 2n) i els altres a Londres (els de 1r). Tot i així, com que deixem uns quants companys aquí, us encoratjo a participar-hi, ja que el fet que sigui concurs online ens ho permet.\nLes bases i el calendari del concurs són les següents:\nÉs un concurs en línia sobre cultura clàssica adreçat a estudiants de secundària. Els dies 4, 5, 6 i 7 de febrer caldrà accedir a la pàgina web del concurs (www.odiseaconcurso.org), i respondre les preguntes que s'hi formularan, que seran tres, una per dia, més una d'especial, el dia 7. Es publicaran a les 9 del matí i es podran respondre fins a les 9 del dia següent. Així, el termini per a respondre-les és de 24h.\nEl resultat final d’aquesta primera fase es publicarà el dilluns 11 de febrer. En cas d’empat a punts entre equips que optin als primer premi es celebrarà un desempat, que consistirà en una nova superpregunta que es publicarà al web la tarda del dimecres 20 de febrer. Els equips guanyadors a les seves respectives seccions competiran entre si en una segona fase estatal, amb una gran pregunta que serà publicada la tarda de dimecres 27 de febrer.\n1r dia: l'educació en la mitologia grega i romana.\n2n dia: l'educació en la vida quotidiana a Grècia i Roma.\n3r dia: l'educació en la historia i institucions grecollatines.\n4t dia: l'educació en la literatura grecollatina.\nD'altra banda, el quart dia (dijous 7 de febrer), sortiran publicades altres preguntes-pista i una superpregunta de major dificultat: la resposta de la superpregunta vindrà donada per les inicials de les respostes correctes de les preguntes-pista, seguint el seu ordre de publicació. El tema de totes elles serà l'educació en la literatura grecollatina.\nUn any més, desitjo que Sofia i Atenea ens guiϊn en la cerca!\nPublicat per L'ombra d'un somni a 20:10\nTal com vam anunciar, el passat dia 12 de desembre vam fer la lectura de textos clàssics responent a la convocatòria de l'AMUPROLAG, titulada YO CONOZCO MI HERENCIA ¿Y TÚ?. Després vam pensar com faríem el vídeo i ara us presento el resultat.\nHe de dir que estic molt satisfeta de la feina que heu fet memoritzant el textos, coneixent i recordant la vostra herència. No ho estic tant de la gravació resultant. Per això, prometo millorar les meves habilitats cinematogràfiques.\nSigui com sigui, ja l'hem presentat al concurs i ALEA IACTA EST!\nSi cliqueu aquí arribareu a la pàgina on estan penjats la resta de vídeos del Concurs Yo conozco mi herencia ¿y tú?\nPublicat per L'ombra d'un somni a 23:31\nEtiquetes de comentaris: herencia\nAvui 7 de gener és dia de celebració, perquè el nostre bloc ja fa tres anys que existeix!\nHa acabat el 2012 que ha estat un any dur, perquè hem treballat molt, però també molt gratificant perquè la majoria de nosaltres hem fet via cap als nostres somnis, i perquè ha estat un any ple de reconeixements per a la nostra feina. Fem recompte.\nCom hem crescut?\nJa hem arribat als 96 autors\nTenim 101 seguidors\nEns han fet 89.334 visites\nHem publicat 452 entrades\nHan fet 2548 comentaris\nHem produït 48 vídeos i 45 presentacions\nCom ens han vist?\nHem estat reconeguts com a Buena PracTICa 2.0 per l'Instituto Nacional de Tecnologías Educativas y de Formación del Profesorado.\nTambé com a experiència eduCAT 2.0 en la XTEC del departament d'Ensenyament de la Generalitat de Catalunya.\nI figurem com a recurs en xarxa de l'àrea de cultura clàssica en la XTEC del departament d'Ensenyament de la Generalitat de Catalunya.\nHem estat els Guanyadors de la BALDUFA D'OR en la VI edició del premi Espiral Edublogs 2012\nI finalment també hem estat Guanyadors dels PREMIS BLOC CATALUNYA 2012, en la categoria d'educació corporatiu.\nPerò no només hem fet això. També\nhem participat honrosament en el 1r Concurs Odissea\nhem participat en la PIPIATIO CLASSICA\ni en la Jornada Yo conozco mi herencia ¿y tú?, el 12 del 12 del 12, a les 12.\ni hem gravat el vídeo que consursarà en aquest esdeveniment\nhem anat d'excursió a Emporiae, Baetulo, Tarraco, Barcino\nhem viatjat a Grècia\nhem viscut hores i hores de treballar el llatí i el grec acostant-los a la nostra ment i als nostres cors\nhem fet exàmens i exercicis\nhem rebut felicitacions i esbroncades\ni hi ha hagut moment per a rialles i plors\nEn definitiva, una mica -o molt- de tot. Aquest 2012, doncs, ha estat un any ple d'emocions i moltes coses bones, i només puc desitjar que el que ara comencem sigui tan o més bo. recordeu que d'acord amb el lema d'aquest curs -FORTUNA RIDENTES IUVAT-, si somriem tot serà més fàcil i podeu estar segurs que L'ombra del somni us seguirà oferint el seu aixopluc.\nFeliç Aniversari a tots els que feu possible\nL'ombra d'un somni!\nPublicat per L'ombra d'un somni a 18:34


El Plenari aprova ampliar el finançament amb la banca pública europea per construir més de 2.000 habitatges públics de lloguer : Servei de Premsa\nL’Institut Municipal de l’Habitatge i Rehabilitació signarà un nou préstec amb el Banc Europeu d’Inversions i ampliarà el que ja té amb el Banc de Desenvolupament del Consell d’Europa per un valor total de 80 milions d’euros\nEl finançament total a través de la banca pública europea ascendeix als 264,2 milions, un múscul econòmic imprescindible per impulsar l’ampliació del parc d’habitatge públic de lloguer com mai abans s’havia fet a la ciutat\nLa previsió és que les 31 promocions i els 2.059 habitatges que es finançaran amb aquests préstecs estiguin enllestits abans que acabi el 2024, i serviran per donar una llar pública i assequible a més de 5.100 persones\nEl Plenari de l’Ajuntament ha aprovat per unanimitat aquest divendres autoritzar l’Institut Municipal de l’Habitatge i Rehabilitació (IMHAB) a ampliar el finançament amb la banca pública europea amb 80 milions euros més per construir habitatge públic de lloguer assequible. Així, el finançament a través del Banc Europeu d’Inversions (BEI) i el Banc de Desenvolupament del Consell d’Europa (CEB) ascendirà fins als 264,2 milions d’euros, que serviran per cobrir el 85% de la inversió per a 31 promocions i 2.059 habitages públics de lloguer.\nD’una banda, l’IMHAB signarà un nou préstec amb el BEI per valor de 36,2 milions d’euros, entitat amb la qual ja es va acordar un primer préstec de 125 milions d’euros el 2017. Mentre que aquell primer préstec anirà destinat al 50% de la inversió de 20 de les 31 promocions, el segon aprovat ara es destinarà al 50% de les 11 promocions restants.\nDe l’altra, amb el CEB s’ampliarà un préstec signat el 2018, que originalment era de 59 milions d’euros, amb 44 milions més, fent un total de 103 milions d’euros que serviran per cobrir el 35% de la inversió de les 31 promocions. Així, l’IMHAB anirà disposant dels imports necessaris a mesura que es vagin executant les obres de construcció de les diferents promocions, de manera que, en un termini de tres anys, es calcula que el 75% de tot el deute de l’Institut correspongui a la banca pública.\nEl finançament a través d’aquestes entitats es deu tant per les condicions beneficioses que ofereixen per finançar fins socials de les administracions públiques, com per la impossibilitat d’aconseguir a través de la banca privada tradicional volums de finançament tan elevats per a la construcció d’habitatge de lloguer assequible.\nUn habitatge assequible per a més de 5.100 persones\nTraduït a l’impacte als veïns i veïnes de Barcelona, aquestes operacions permetran construir una llar pública i assequible per a més de 5.100 persones. La majoria de les promocions, les primeres de les quals ja estan enllestides, s’hauran acabat d’edificar en els pròxims tres anys.\nEl finançament de la banca pública europea esdevé un múscul econòmic imprescindible perquè el 80% de tot l’habitatge nou que impulsa l’Ajuntament de Barcelona sigui de lloguer i alhora es pugui donar compliment als objectius del Pla pel Dret a l’Habitatge 2016-2025. El 20% de l’obra nova restant correspon a altres fórmules (dret de superfície, cohabitatge, etc.), però, en qualsevol cas, fórmules totes elles que garanteixen la propietat pública del sòl i el control públic sobre l’ús dels habitatges.\nAixí doncs, l’estratègia municipal per ampliar el parc públic d’habitatge s’emmarca en el Pla pel Dret a l’Habitatge 2016-2025, amb la mobilització de més de 100 solars i l’objectiu de més de 6.000 habitatges nous. D’aquests, prop de dues terceres parts pertanyen a promoció directa de l’IMHAB, mentre que la resta correspon a promoció delegada a entitats com cooperatives, fundacions o empreses amb lucre limitat, entre d’altres. La construcció d’aquests més de 6.000 habitatges implica una inversió d’uns 950 milions d’euros que, sumada la inversió de 124 milions ja en curs per aquest període per a compres d’habitatges, pot arribar a generar un impacte de creació de prop de 12.000 llocs de treball.


Històric de la platja\nMar Pla de l'Avellà\nper estar a l'última\nContacti amb l'AAVV\nL'AAVV Mar Pla de l'Avellà\nAlta en l'AAVV\nHistòric del Pla\nLa platja de Cabrera\nConeix Cabrera de Mar\nHistòria de Cabrera de Mar\nNotícies del PLA\nButlletins de l'AAVV\nActes Assemblees anuals\nPropostes a l'Ajuntament\nACTIVITATS DE LA AAVV\nEl racó civic\nTelèfons del Municipi\nLa platja de Cabrera i Vilassar de Mar va ser afectada per la construcción del Port de Mataró, y pateix periòdicament la regresió de sorra cada cop que hi ha un temporal.\nAquest és l’historic d’una reivindicació que mai s’ha pogut solucionar, degut a les distintes competències tant del govern Central com del Autonòmic, que es pasen la responsabilitat sense actuar amb un projecte definitiu.\nRegeneració de la platja\n25-05-2003 Costes anuncia que ben aviat la nostra platja serà regenerada.\n09-07-2004 No es va fer la regeneració.\n24-04-2005 Es demana per part de l’AAVV que la regeneració aprovada és faci abans de l’estiu.\n26-11-2005 Comença la tantes vegades reivindicada regeneració de les nostres platges.\nReventada del col·lector\nTot just abans de començar la regeneració, el col·lector d’aigües brutes va reventar, l’estació de bombeig va estara punt de ser engolida pel mar igual que el CNCM i tota la platja al nord d'aquest, va desapareixer així com la major part del camí de terra ferma.\nRentat de cara\nL’any 2006 l’entorn de la platja de Cabrera de Mar va rebre un rentat de cara desprès de la regeneració. Es demana que Vilassar faci el mateix.\nmillorant la convivència i la qualitat de vida de tots els veïns\n© 2019 Associació de veïns Mar Pla de l'Avellà


Ajudes a treballadors autònoms fins el 30 de setembre - MITT\nAjudes a treballadors autònoms fins el 30 de setembre\nHome > Autònoms > Ajudes a treballadors autònoms fins el 30 de setembre\n20 ag. Ajudes a treballadors autònoms fins el 30 de setembre\nPosted at 11:06h in Autònoms\tby\tNuria Corominas 0 Comments\nEls treballadors per compte propi la facturació del quals es redueixi un 75% entre juliol i setembre respecte al mateix trimestre de 2019 poden cobrar la prestació per cessament d’activitat.\nL’exempció de les cotitzacions a la Seguretat Social és completa al juliol, al 50% a l’agost i del 25% al setembre.\nEls autònoms de temporada, que solen treballar sis mesos a l’any, compten ara amb el dret a l’ajuda econòmica extraordinària aprovada per a fer front a l’efecte del coronavirus.\nLes organitzacions d’autònoms LLIGA, UPTA i UATAE i el Ministeri de Seguretat Social han aconseguit un acord per a prorrogar fins al 30 de setembre la prestació extraordinària per cessament d’activitat dels autònoms que es va posar en marxa amb la declaració de l’estat d’alarma per la crisi del covid-19.\nMés d’un milió de treballadors per compte propi estan rebent actualment la prestació extraordinària per cessament d’activitat dels autònoms. Es tracta d’una mesura excepcional que rebaixa els requisits per a accedir a l’anomenat “atur dels autònoms”, una prestació per la qual des de l’1 de gener de 2019 cotitzen de manera obligatòria tots els autònoms, però que en condicions normals exigeix acreditar almenys un any cotitzat per a poder cobrar l’ajuda.\nEn la situació excepcional pel coronavirus, el govern va decidir simplificar els requisits d’accés, de tal manera que ara no s’exigeix cap període mínim de cotitzacions prèvies (només haver estat donat d’alta abans de la crisi) i al dia en els pagaments a la Seguretat Social. Amb aquesta ajuda, els autònoms que s’hagin vist obligats al cessament de la seva activitat o tinguin unes pèrdues de facturació acreditades d’almenys el 75% respecte a la mitjana mensual del semestre anterior, poden sol·licitar una ajuda econòmica equivalent al 70% de la seva base reguladora, la qual cosa garanteix com a mínim 661 euros al mes de prestació per als quals cotitzen per la mínima obligatòria.\nMentre cobra aquesta ajuda, es mantindrà una exoneració decreixent en de pagament de quotes de la Seguretat Social: 100% d’exoneració al juliol, 50% a l’agost i 25% setembre.\nTambé s’han aprovat canvis en l’accés a la prestació ordinària que seran aplicables des del mes de juliol i que analitzarem amb la seva publicació en el BOE.\nA més de la pròrroga de la prestació per a autònoms, s’ha aprovat també una altra ajuda especial molt important: els treballadors autònoms de temporada, que concentren la seva activitat en determinats mesos de l’any, com a firaires, venda ambulant, professionals vinculats al turisme, etc, també tindran una prestació equivalent a la d’autònoms ordinaris. Uns 70.000 treballadors es beneficiaran d’aquesta mesura extraordinària.


S’hi pot afegir qualsevol persona que desitgi rebre de primera mà en el seu dispositiu mòbil les novetats del nostre portal web\nTelegram és una aplicació de missatgeria instantània gratuïta i feta amb programari lliure\nXarxanet.org segueix amb el repte de fer-se cada dia més proper i accessible a totes les entitats i organitzacions sense ànim de lucre d’arreu de Catalunya. Amb aquest propòsit, engega una nova aventura a través de la xarxa social Telegram, a la qual s’hi pot afegir qualsevol persona que desitgi rebre de primera mà en el seu dispositiu mòbil informacions sobre les novetats més importants del nostre portal web.\nFormar part del grup de Telegram de Xarxanet és molt senzill. Únicament cal seguir tres premisses: disposar de l’aplicació, cercar-hi ‘Xarxanet.org’ un cop instal·lada i unir-se al canal. La subscripció permetrà a totes aquelles persones i entitats que integren el xat rebre notificacions de tots aquells temes relacionats amb el voluntariat i el teixit associatiu català.\nTercera en el món\nTelegram és una aplicació de missatgeria instantània gratuïta i feta amb programari lliure que permet enviar i rebre missatges a través d'Internet. Un dels seus objectius és proveir una major privadesa i seguretat en comparació amb altres aplicacions similars. Amb cent milions de persones subscriptores, actualment és la tercera aplicació de missatgeria mòbil pel que fa a nombre de persones usuàries al món.\ntelegram, programari lliure, noves tecnologies, aplicació mòbil, aplicacions i programari\nSignal facilita l’emmagatzematge dels fitxers adjunts


juliol de 2021 – Associació Bíblica de Catalunya\njuliol de 2021 archive\n«Que el Senyor sigui de debò aquest aliment que va transformant la nostra vida plenament, també enmig de l’estiu.» Comentari de Mn Josep Lluís Arín Roig a l’evangeli del diumenge XVIII del temps ordinari de durant l’any.\nSolemnitat de l’Apòstol sant Jaume\n«Qui marca el camí és Jesús, un camí de servei i no un servei qualsevol: “el Fill de l’home no ha vingut a fer-se servir, sinó a servir fins a donar la vida”.» Des de Tortosa, Mn Josep Lluís Arín Roig ens comenta l’evangeli del diumenge 25 de juliol, Solemnitat de l’Apòstol sant Jaume.\n«L’Evangeli és sempre una crida al moment present. […] Què preval, el dret legítim i just al descans més que merescut o la consciència i la missió d’actuar davant d’ovelles sense pastor?» Des de Tortosa, Mn Josep Lluís Arín Roig ens comenta l’evangeli del diumenge XVI del temps ordinari de durant l’any.\nAprofundir en la Paraula\nFidels a la seva cita mensual, aquest juliol des del Secretariat d’Animació Bíblica de la Pastoral del bisbat de Sant Feliu ens ofereixen una nova 𝗳𝗶𝘁𝘅𝗮 𝗽𝗲𝗿 𝗮𝗷𝘂𝗱𝗮𝗿-𝗻𝗼𝘀 𝗮 𝗮𝗽𝗿𝗼𝗳𝘂𝗻𝗱𝗶𝗿 𝗲𝗻 𝗹𝗮 𝗣𝗮𝗿𝗮𝘂𝗹𝗮. Clica i obre:\nDiumenge XV durant l’any\n«El missatge central és “austeritat”. El missioner, l’apòstol ha de ser auster i ha de buscar la força no en els elements estranys sinó la força de la Paraula, la força de Déu i la força del seu testimoniatge.» Comentari de Mn Josep Lluís Arín Roig a l’evangeli del diumenge XV de durant l’any.\nCursos bíblics d’estiu 2021\nAvui dilluns 5 de juliol, al matí, amb molt de goig, hem iniciat la setmana dels Cursos Bíblics d’estiu. Un veritable do de Déu poder-nos aplegar un any més per aprofundir en el coneixement de les Sagrades Escriptures. A la tarda, conduïts pel professor Quim Malé, hem encetat el curs “El Pentateuc sapiencial. Lectura de …\n«I Jesús se sorprenia que no volguessin creure. Perquè en la fe, el creure, entra en joc la llibertat, hi entra en joc una realitat i és la conversió, la conversió cap a Jesús, cap al Senyor que està predicant amb aquesta saviesa…» Comentari de Mn Josep Lluís Arín Roig a l’evangeli del diumenge XIV …\nELS SALMS. UN COMENTARI ESSENCIAL Autor : Ferrer Costa, Joan Pàgines: 510 Data d’edició: 15/05/2021 ISBN : 978-84-9165-431-5 «Joan Ferrer recull la llavor sembrada pel P. Bonaventura Ubach, iniciador a Catalunya dels estudis bíblics moderns, i pel seu deixeble, el P. Guiu Camps… Aquest llibre és una guia de pregària per a qui prengui el …


Fent web scraping amb R a la Agencia Tributaria | El Perfil de la Ciutat\nFent web scraping amb R a la Agencia Tributaria\nPublicat per Gerard Reverté Calvet\nAjuntament de Mataró | Servei d'Estratègia i Governança\nPublicat el 3 abril 2017\nEls que sigueu seguidors del Perfil de la Ciutat, segur que estareu pensat: “Ostres!!! Una altra vegada el pesat que escriu coses sobre R!”. Doncs teniu raó, un cop més torno a utilitzar R. Per tant si no us interessa R aquest és el moment ideal per deixar de llegir aquest article.\nPels valents que continueu llegint, us informo que he utilitzat R per fer web scraping (suposo que amb el títol que li he posat a l’article ho haureu suposat). Pels que no sapigueu que és “web scraping”: és una tècnica que consisteix bàsicament en transformar dades no estructurades que hi ha als webs, en dades estructurades i preparades per ser tractades i analitzades. Els companys de l'Observatori Econòmic i Social i de la Sostenibilitat de Terrassa (OESS) tenen experiència fent web scraping tal i com ja van deixar constància en el seu magnífic article “Raspant dades útils a Internet: Web scraping i informació local”. Des de finals de 2014 l’OESS elabora l’informe ”Oferta de locals d’activitat econòmica – Índex de preus”, i des de finals de 2016 elabora també l’informe “Oferta d’habitatge – Índex de preus”. Aquests informes utilitzen dades que s’han extret de diferents portals immobiliaris utilitzant web scraping.\nEl motiu per voler fer web scraping té l’origen en una notícia que va aparèixer el passat 21 de juliol de 2016 a diferents mitjans de comunicació: “Madrid y Barcelona dominan la lista de municipios con mayor renta”, “Madrid y Barcelona tienen los vecinos más ricos según Hacienda, que excluye a País Vasco y Navarra”, “Renta por municipio”, “Los municipios con mayor renta media de España”, “Pozuelo, Matadepera y Boadilla, los municipios con mayor renta de España”. Tots els mitjans de comunicació és van fer ressò d’una nova estadística per part de la Agencia Tributaria on es publicaven dades a nivell municipal: Estadística dels declarants de l’IRPF per municipis (EDM). Aquests mitjans, però, només feien esment a dues dades: la “Renda bruta mitja” i la “Renda disponible mitja” dels municipis. Els motius pels qual únicament s’esmenten aquests dos indicadors són dos: primer, perquè eren indicadors nous (mai abans la Agencia Tributaria havia publicat aquests indicadors a nivell local); i segon, la Agencia Tributaria va situar en una única pàgina web tots els municipis amb aquests dos indicadors, per tant era molt senzill descarregar-se les dades de tots els municipis.\nPerò en aquesta estadística, la Agencia Tributaria ha publicat moltes més dades a nivell municipal, el problema rau en que cal accedir a una pàgina web diferent per a cada municipi. Dit d’altra manera, per a l’estadística del 2013 caldria accedir a 2.964 pàgines webs diferents (dins de la pàgina web de la Agencia Tributaria) per disposar de totes les dades de cadascun dels municipis de més de 1.000 habitants que hi ha al territori fiscal comú de l’Estat espanyol. Òbviament una persona es pot dedicar a anar municipi a municipi a descarregar-se les dades; o bé pot aconseguir les dades de tots els municipis d’una forma més “òptima”, mitjançant web scraping.\nLa Agencia Tributaria, posa a disposició de tothom l’Estadística dels declarants de l’IRPF per municipis dels anys 2013 i 2014 (a l’octubre del 2017 estarà disponible l’estadística del 2015). Per cada any hi ha disponible “l’estadística de l’any” i les “dades estadístiques base”. De forma molt resumida podria dir-se que a “l’estadística de l’any” hi ha dades extretes el model 100 de declaració anual de l’IRPF, i del resum anual 190 de retencions i ingressos a compte per les rendes exemptes de les persones que han fet la declaració de renda. A l’estadística es desglossen els diferents components de la renda personal bruta (treball, capital mobiliari, capital immobiliari, rendes d’activitats econòmiques, altres rendes, guanys patrimonials nets i rendes exemptes), i també es presenten els imports de les principals partides de la declaració de renda agrupades, tant a nivell nacional, de Comunitat Autònoma, província i dels municipis de més de 1.000 habitants. Pel que fa a les “dades estadístiques base” hi ha la informació de l’import i del nombre de declarants de moltes de les partides que hi ha en el model 100 de la declaració anual de la renda, en aquest cas la informació que hi ha disponible és de la dels gairebé 7.600 municipis que hi ha al territori fiscal comú.\nTotes aquestes dades dels municipis que hi ha a l’Agencia Tributaria us les podeu descarregar si utilitzeu els scripts que he fet amb R i que trobareu aquí. De ben segur que aquests scripts no són els més elegants ni els més eficients a l’hora de recavar les dades de l’Agencia Tributaria (degut en bona part pel meu desconeixement en el llenguatge HTML), però us puc assegurar que aquests scripts fan la seva feina i permeten descarregar-se les dades dels municipis que hi ha a la Agencia Tributaria.\nI que es pot fer amb totes aquestes dades? Es poden elaborar mapes com els que apareixen a continuació.\nDeducció mitjana per habitatge habitual\nAportació mitjana a plans de pensió\nRàtio de l'import de declaracions a tornar sobre l'import de declaracions a ingressar\nFixant la vista única i exclusivament als municipis del Perfil de la Ciutat es poden obtenir coses com per exemple el que apareix en els següents tres gràfics de teranyina, on s’han estandarditzat els valors dels indicadors. Així els dos primers gràfics posen en relació en nivell de renda amb el pes de l’origen de la renda; en concret el primer correspon a les rendes que tenen el seu origen en el treball i les activitats econòmiques; i el segon, correspon a les rendes procedents de capital mobiliari i de guanys patrimonials nets. El tercer gràfic posa en relació el nivell de renda amb la destinació de la renda obtinguda cap a plans de pensió.\nAquests són només uns exemples del que pot arribar a donar de si aquesta font d’informació de la Agencia Tributaria. Certament, és un gran avanç respecte a la mínima informació que facilitava anteriorment la Agencia Tributaria a nivell municipal. Val a dir, però, que aquesta informació seria molt més interessant si per cadascuna de les variables, a banda de posar el valor mitjana, es posés també quin tipus de distribució segueix la variable (amb els respectius paràmetres). Disposar del tipus de distribució de cada variable permetria poder simular els valors de cada variable, i això permetria obtenir, per exemple, estimacions d’indicadors de desigualtat (Gini, Thail,...) dels diferents tipus de renda.\nGerard Reverté Calvet\nServei d'Estratègia i Avaluació de l'Ajuntament de Mataró\nMitjana de valoració: 4.7 (12 votes)\nEls que sigueu seguidors del Perfil de la Ciutat, segur que estareu pensat: “Ostres!!! Una altra vegada el pesat que escriu coses sobre R!”. Doncs teniu raó, un cop més torno a utilitzar\nOportú el recordatori de l’\nOportú el recordatori de l’”amabilitat” que té l’Agència Tributària de facilitar en "tancat" dades que correspondrien perfectament a un opendata..\nTens tota la raó Xavier. Em\nTens tota la raó Xavier. Em resulta incomprensible perquè tota aquesta informació publicada no està també en un, dos, tres... o els fitxers que facin falta.\nL’exercici de web-scraping\nL’exercici de web-scraping que fem a Terrassa que cites és diferent i té alguna complexitat més, atès que (com ja es definia en el nostre article) ataca no únicament una base de dades (per tant, ha d’entendre no només sobre una única forma de presentació de la informació), sinó la captació de dades de llocs web variats (amb formats diferents, que atenen a diferents bases de dades, estructurades de forma diferent), posar-los en relació i homogeneïtzar les entrades per obtenir una base de dades unificada, validant la vigència de la informació i descartant les repeticions. Es tracta, a més, en el nostre cas, de fonts privades que no es podrien extraure d’altra manera, que poden ser repetides i que són més susceptibles de canviar l’estructura de presentació, cosa que esdevé amb més freqüència del desitjat i que altera les fórmules de captació i, per tant, les dificulta.\nXavier, estic segur que el\nFelicitats per aquest article\nGràcies Albert. la veritat és\nMoltes felicitats per l\nMoltes felicitats per l'article Gerard, gran treball!\nMoltes gràcies Roger. Ja has\nMoltes gràcies Roger. Ja has provat els scripts?\nMolt bon treball, Gerard !\nMoltes gràcies Carlos! Ara\nMoltes gràcies Carlos! Ara només falta que es faci ús d'aquestes dades.\nsanta coloma de gramenet activitat econòmica observatoris mercat de treball indicadors granollers població Grameimpuls Habitatge ocupació registres administratius estadística enquesta perfil de ciutat rubí Demografia Metodologia Girona perfil de la ciutat atur\n© Copyright 1998-2021 El perfil de la ciutat - Tots els drets reservats


Notícies – Club de Tir Olímpic Cambrils\n> – Fer comentaris > – Continguts Visiti el nostre faceboock\nCliqueu sobre les notícies de l’any que li interessi.\nLliga Bori Joves Promeses. 5 desembre, 2021\nEl dia 4 de desembre de 2021, es va celebrar a les instal·lacions de Federació Catalana de Tir Olímpic, galeria olímpica d’aire comprimit ubicat a l’Institut de Seguretat Pública de Catalunya, a Mollet de Vallès la Lliga Bori Joves Promeses. …\nLliga Bori Joves Promeses. Llegeix més »\nCompetició Festa Major d´hivern. 5 desembre, 2021\nAmb motiu de la Festa Major de la Immaculada 2021 el dia 04 de desembre, s’ha celebrat la competició oficial d’ESTANDAR 22 LR del Club. A les 17:00h va començar la de Sènior, Veterans i Dames conjuntament, han assistit els …\nCompetició Festa Major d´hivern. Llegeix més »\nCampionat de Catalunya de Foc Central. 30 novembre, 2021\nEl diumenge 28 de novembre del 2021 va tenir lloc el Campionat de Catalunya de Foc Central a les instal·lacions de la Federació Catalana de Tir a Mollet del Vallès. La competició és de molta dificultat ja que es va …\nCampionat de Catalunya de Foc Central. Llegeix més »\n37è aniversari de la fundació del Club. 28 novembre, 2021\nEl passat 27 de novembre del 2021 es va celebrar, com es fa cada any i coincidint amb el dia de la fundació del nostre club, la COMPETICIÓ en la modalitat de PNEUMÀTICA, controlada pels monitors Santiago Pleglezuelo Castillo, Francisco …\n37è aniversari de la fundació del Club. Llegeix més »\nEscola de tir i noves dianes. 31 octubre, 2021\nDissabte 30 d’octubre el nostre President i dos membres de la junta del Club, es van desplaçar a la Federació Catalana de Tir Olímpic ubicades a l’Institut de Seguretat Pública de Catalunya, a Mollet de Vallès, aprofitant que tenia lloc …\nEscola de tir i noves dianes. Llegeix més »\nCampionat d’Espanya d’Armes Històriques 16 octubre, 2021\nDe l’01 a el 03 d’octubre s’ha celebrat, al Club de Tir Montsià d’Amposta, el Campionat d’Espanya d’Armes Històriques en modalitats de retrocàrrega (cartutxos metàl·lics), on han participat més de 50 tiradors de diferents comunitats autònomes. Del nostre club, han …\nCampionat d’Espanya d’Armes Històriques Llegeix més »\nTrofeu Generalitat de Pistola d’Aire 1 octubre, 2021\nEl passat diumenge 26 de setembre va tenir lloc el Trofeu Generalitat de Pistola d’Aire al pavelló cobert en la modalitat olímpica de 10 metres de la Federació Catalana de Tir Olímpic ubicat a l’Institut de Seguretat Pública de Catalunya, …\nTrofeu Generalitat de Pistola d’Aire Llegeix més »\nFesta Major MARE DE DÉU DEL CAMÍ 2021. 7 setembre, 2021\nAmb motiu de la Festa Major “MARE DE DÉU DEL CAMÍ” 2021, els dies 28 d’agost i 4 de setembre, s’han celebrat les competicions oficials a la 1a. data de PNEUMÀTICA amb armes curtes i llargues a la galeria d’aire, …\nFesta Major MARE DE DÉU DEL CAMÍ 2021. Llegeix més »\nCampionat de Catalunya 9mm a Granollers. 13 juliol, 2021\nAquest diumenge 11 de juliol es va celebrar el campionat de Catalunya de precisió en la modalitat de 9 mm. La competició va tenir lloc al Club de Tir de Granollers, club que té unes magnífiques instal·lacions i millors persones, …\nCampionat de Catalunya 9mm a Granollers. Llegeix més »\nCampionat de Catalunya retrocàrrega 2021 12 juliol, 2021\nEl passat 26 de juny es va celebrar, al club de tir de Lleida, el Campionat de Catalunya de retrocàrrega (Armes de cartutxeria metàl·lica amb pólvora negra). Va fer un dia de molta calor, el que se’ns va posar encara …\nCampionat de Catalunya retrocàrrega 2021 Llegeix més »\nCompetició Festa Major Sant Pere 2021. 1 juliol, 2021\nAmb motiu de la Festa Major de Sant Pere 2021 el dia 26 de juny, s’ha celebrat la competició oficial de PNEUMÀTICA SENIORS, VETERANS i paral·lelament a aquesta competició la de PNEUMÀTICA JUNIORS amb calibre 4,5 a la galeria d’aire …\nCompetició Festa Major Sant Pere 2021. Llegeix més »\nParticipació de Jordi Balañà al Campionat de Catalunya Pistola lliure. 22 juny, 2021\nParticipació al Campionat de Catalunya de Pistola Lliure. El passat diumenge 20 de juny va tenir lloc el Campionat de Catalunya de Pistola Lliure a les instal·lacions de la Federació Catalana de Tir Olímpic ubicades a l’Institut de Seguretat Pública …\nParticipació de Jordi Balañà al Campionat de Catalunya Pistola lliure. Llegeix més »\nCAMPIONAT D’ESPANYA D’ARMES HISTÒRIQUES 8 juny, 2021\nDel 4 a el 6 de juny s’ha celebrat al CEAR de la galeria de tir les Gabias (Granada) el campionat d’Espanya d’Armes Històriques, amb una elevada participació, competint més de 100 esportites de tot el territori nacional. Del nostre …\n1a Copa RFERETO modalitat 9mm. 7 juny, 2021\nEl 23 de maig a les instal·lacions de Barcelona, pertanyents al Club de Tir Olímpic Montjuïc, es va realitzar la competició de pistola esportiva, MODALITAT 9mm de la 1a Copa RFERETO. Representant al nostre club (TIR OLIMPIC CAMBRILS) i dins …\n1a Copa RFERETO modalitat 9mm. Llegeix més »\nParticipació de Jordi Balañà al Campionat de Catalunya a Mollet. 2 juny, 2021\nEl passat diumenge 18 d’ abril va tenir lloc el Campionat de Catalunya de Pistola d’Aire al enorme pavelló cobert per la modalitat olímpica 10 metres aire, equipades amb mes de 70 dianes electròniques de la Federació Catalana de Tir …\nParticipació de Jordi Balañà al Campionat de Catalunya a Mollet. Llegeix més »\nCURS DE ÀRBITRES TERRITORIALS DE PRECISIÓ 18 abril, 2021\nFEDERACIÓ CATALANA DE TIR OLÍMPIC CURS D’ÀRBITRES TERRITORIALS DE PRECISIÓ Els dies 17 d’abril i 15 de maig s’està realitzant a les instal·lacions que la Federació Catalana de Tir Olímpic té a Mollet del Vallès, un curs per als àrbitres …\nCURS DE ÀRBITRES TERRITORIALS DE PRECISIÓ Llegeix més »\nASSEMBLEA GENERAL DE SOCIS TELEMÀTICA 15 abril, 2021\nATENCIÓ! CANVI DE COMPETICIÓ DEL CALENDARI OFICIAL 14 abril, 2021\nPer motius de les restriccions de l’Covidi-19, havent-se reunit la Junta de Club Olímpic Cambrils, s’ha sol·licitat a la Federació Catalana de Tir Olímpic que la competició que està prevista per al 24 d’abril de estàndard entrenament controlat, passi a …\nATENCIÓ! CANVI DE COMPETICIÓ DEL CALENDARI OFICIAL Llegeix més »\nJordi Francesc Balaña, en campionat Pistola Standard. 15 març, 2021\nJordi Francesc Balaña, en campionat Pistola Standard. Aquest diumenge 14/03/21 …\nJordi Francesc Balaña, en campionat Pistola Standard. Llegeix més »\nJordi Amorós, nou president del Club 5 març, 2021\nJordi Amorós, nou president del Club de Tir Olímpic Cambrils. Amorós pren el relleu de Luis González que va morir el passat mes d’octubre. Potenciar l’escola de tir i la participació femenina i promocionar els tiradors del club són els …\nJordi Amorós, nou president del Club Llegeix més »


El burro el Dom Oct 24, 2010 1:45 pm\nsábado, 30 de octubre a las 22:00 - 31 de octubre a las 0:00\nLugar\tTeatre d'Alaró\nCarrer de Sant Vicens Ferrer, Alaró\ninformación\tPreu: 12 euros en taquilla, 10 euros anticipada.\nVenda anticipada: www.pecan-pie.org\nSi una banda jove resumeix a la perfecció tot el llegat del rock i el pop escocès que va des dels Zombies fins a Teenage Fanclub, aquests són The Hazey Janes, qui, prenent el seu nom d’una cançó del malaurat Nick Drake, posen tot el seu talent i el seu encant a cada actuació. Aquest quartet està encapçalat per dos líders que exemplifiquen l’essència de la banda, Andrew Mitchell, és un guitarrista ferotge i un cantant prodigiós, i al seu costat Alice Marra és tot glamour i sofisticació pop.\nPer als habituals de Pecan Pie, The Hazey Janes ja són vells coneguts perquè fa exactament dos anys deixaren extenuats al públic que els va anar a veure a Lloseta. Aquestes dosis de power-pop sumament elèctric, amb unes veus portentoses i molt ballable, provocaren una allau de venda de CDs i marxandatge a la sortida del concert. Tothom sortia amb un somriure dibuixat a la cara.\nEn aquesta segona visita The Hazey Janes ampliaran el seu repertori tocant temes del que serà el seu tercer llarga durada, acabat d’enregistrar aquest estiu i pendent encara de publicació. Cançons noves que s’afegiran a les ja segures “TV/Radio”, “Fire In The Sky” o “New York”, veritables bombes power-poperes que quasi tombaren els murs de Lloseta.\nThe Hazey Janes protagonitzaran també la primera sessió de vídeo que Pecan Pie vos oferirà. Aprofitarem la seva visita per enregistrar-la i en els propers mesos vos la podrem oferir a través de la nostra web.\nPerò això no acaba aquí perquè els il·lustres Senior i El Cor Brutal, que per desembre de 2008 presentaren el seu primer disc “L’Experiència Gratificant” tombant en la seva actuació com a teloners la dels Wynntown Marshals, es preparen per intentar noquear també als Hazey Janes. Ho tenen més complicat, però si ofereixen un set equiparable al que vàrem poder gaudir una horabaixa d’hivern de 2009 al seu local d’assaig, els Hazeys se poden preparar. Rock tocat amb convicció, mestria i una excitació impressionants a càrrec d’una banda feta amb noms il·lustres provinents de l’underground valencià (Euro Thrash Girl, Landy i altres).\nNo voleu perdre-us això.\nSi encara queda algun indecís, que s’ho faci mirar!


Queralt Casas: “Ja comence a sentir-me com en casa”\nLa internacional espanyola Queralt Casas (1.78m, Girona, 18/11/92, 26 anys) ha sigut presentada com a jugadora taronja en la seu de Teika, en l'Edifici Europa situat en l'Avinguda d'Aragó número 30. La jugadora ha comptat amb la companyia de Vicente Solá, president del club, i de Nicolás Barber, Director Gerent de Teika.\nVa ser precisament Nicolás Barber el que va obrir l'acte donant-li la benvinguda a la protagonista. “Fa uns anys apostarem pel projecte de tornar a posar el bàsquet femení en el més alt. Gràcies a Déu vam tindre la fortuna que València Basket també creia que això era possible. La nostra col·laboració va començar en Lliga Femenina 2 i hui estem ací. S'han complit els objectius i inclús per damunt. A esta temporada li demane salut i que no hi haja lesions i també que disfrutem molt de la temporada. Queralt, benvinguda a la Família Taronja i a la Cultura de l'Esforç. Estàs en el millor equip del món”, explicava.\nDesprés va arribar el torn de Vicente Solà, que va agrair a Teika l'esforç i compromís amb el club, tant en les últimes temporades com a l'hora de cedir les seues instal·lacions per a albergar l'esdeveniment i d'allargar la seua col·laboració fins a 2022. També li va donar la benvinguda a la protagonista. “Volem continuar creixent, assentant-nos en l'elit nacional, i competint per primera vegada a Europa. Jugadores com Queralt, ajudaran a això. La seua experiència a pesar de la joventut que té, la seua ràpida evolució i el treball que l'ha caracteritzat sempre, són un exemple per a tots els nostres xiquets i xiquetes de L’Alqueria del Basket. Queralt, espere que estigues tan il·lusionada amb la teua arribada com nosaltres de poder comptar amb tu en el nostre segon projecte. Estic convençut de que la Família Taronja t'acollirà ràpidament, i et farà sentir com a casa”, deia.\nI finalment va arribar el moment d'escoltar a Queralt Casas. La jugadora es va mostrar amb ganes d'esta nova etapa. “En tres setmanes ja he pogut notar el que significa formar part d'esta família. Ja comence a sentir-me com a casa. Vull agrair a tots el tracte, que m'han acollit molt fàcil, ràpid i bé. Vull agrair a Teika el tracte constant a l'esport femení. I a València Basket dir-li que estic molt feliç de que hagen comptat amb mi per a un projecte tan ambiciós. I en nom de totes les meues companyes agrair el tracte, totalment igualitari al masculí, que se li dóna a l'esport femení”, concloïa.\nTeika, tres anys més d'aposta per l'esport femení


En Jordi era un home desgraciat, perquè no trobava xicota. Però no us penseu que era perquè era un home lleig i pobre, sinó tot el contrari, era un home molt atractiu. Tenia els cabells tan rossos que brillaven com el sol i era molt alt. Era un home molt ric, amb una casa molt luxe enorme.\nPerò el seu defecte i el problema que tenia era que no parava de parlar, parlava i parlava...\nUna cosa que li va passar fa temps és que va tenir una cita amb una noia molt simpàtica i maca. Però en la cita, en Jordi no li va deixar dir una sola palabra i després de la cita no parava de trucar-li i trucar-li...\nFins que un dia a la noia se li va acabar la paciència i el va denunciar per assetjament sexual. Arran d'això, el van multar i va passar un dia a la presó.\nPer això ara en Jordi ja no parla amb les noies, perquè té por. I s'ha comprat un ós de peluix amb qui parla tot el que vol sense que el denunciï ningú.\nPublicat per hassnas a 0:32 Cap comentari:\n· Monestir de Narek\n· Poblet a prop del llac Van\nPublicat per hassnas a 0:37 Cap comentari:


El poder d'un monestir\nL’emblemàtic monestir de Santa Maria, declarat Bé Cultural d’Interès Nacional, està situat a l’exterior del nucli urbà antic del poble de Cervià de Ter. Va ser fundat l’any 1053 per Silvi Llobet, senyor de Cervià i va dependre de Sant Miquel de Clusa fins al s. XVI, quan va entrar en decadència i va formar part de Santa Maria de Ridaura, i més tard de Sant Pau del Camp. El monestir d’estil romànic consta d’una planta basilical, tres naus de dos trams i tres absis oberts al transsepte. Si feu el Camí de Sant Jaume hi passareu per davant.\nPoseu-vos en contacte amb l’associació cultural dels Amics de Cervià Antic per una visita guiada.\nFotografies: Ass. Amics de Cervià Antic


Es desclou la tenebra...: 20141209\nÈxtasi (o Artística)[Disparador#2, d'OrcinyBooks]\nLa porta féu pas, amagant darrere seu el qui l’obria. L’olor de resclosit i de putrefacció que envaïa l’estança vaticinava l’espectacle dantesc que s’escampava per tot arreu. Per les parets i pel terra, l’amuntegament de cadàvers, amb vísceres i sang, membres amputats, ulls sense conques, cabelleres arrencades de soca-rel… El seu punt de vista psicòpata només veia bellesa en aquella hecatombe, la seva obra d’art de mesos… El vòmit de la noia el despertà d’aquell èxtasi; li malmetria l’harmonia del conjunt amb sucs gàstrics i menjar no digerit. La plantofada la deixà inconscient, a punt per esdevenir art. Per sempre.\nEtiquetes de comentaris: Disparador d'OrcinyBooks\nOníriques galàxies (31 paraules de VullEscriure; 9)\nS'adorm i és quan comença el seu món d'oníriques galàxies de fantasia, on tot domini recau en la seva persona, megalòman per naturalesa.\nAssassinat a la convenció (o Robòtica)[Disparador#9, d'OrcinyBooks]\nLa mà del robot sosté el revòlver que l'apunta. En plena demostració, mentre explicava els avantatges d'aquell nou model. Sap que ja és home mort, a pesar que es trobi envoltat de policies, enmig de la convenció de Seguretat Estatal. Perquè el seu robot és infal·lible quan ja ha assolit la seva missió. Ningú no es mou; ni el President del Govern, ni els alts càrrecs, ni la resta dels programadors. Tothom pensa el mateix i no vol augmentar el nombre de víctimes amb una heroïcitat. L'enginyer encanonat s'adona que fou un error comprar les peces necessàries al basar xinès.\nSetciències (o Autòpsies)(Repte ClàssicDLXXV)\nOníriques galàxies (31 paraules de VullEscriure; 9...\nAssassinat a la convenció (o Robòtica)[Disparador#...


Mirador de les Banderes | Mapes de patrimoni cultural\nMirador de les Banderes\nMirador de les Banderes Vallbona d'Anoia\nCastellet. Al sud del nucli urbà\nC-224 direcció Piera, trencar a l'alçada del Mas Bonans i continuar el camí fins el mirador.\ndc., 27/06/2018 - 02:00\nEl Mirador de les Banderes està situat a una altitud de 344m al nord-est del Castellet, fent de fita del municipi per l'extrem sud. Aquest espai té un valor social i cultural atès que els vallbonencs Joan Marquez i Xavi Lòpez van pintar-hi dues senyeres petites a les roques que hi ha just a sota i, més tard, la tercera senyera més grossa. Al 2007 s'hi va clavar el pal on hi oneja la Senyera que es va hissar, per primer cop, el setembre de 2008 pel col·lectiu "Camí Ral" de Vallbona.\nEl mirador està format per un replà pedregós envoltat per una vegetació arbustiva constituïda per matollars baixos i clars, en els que domina el romaní, el bruc d'hivern i el llentiscle, entre d'altres plantes de fulla estreta.\nTambé es troba una vegetació camefítica dominada per farigola. Finalment, com a vegetació arbòria, hi ha alguns exemplars joves de pi blanc.\nCada 11 de setembre es puja al mirador per canviar la Senyera.\nLa fitxa s'ha omplert amb dades estretes de la fitxa 28. BAMP del Catàleg de Béns Arquitectònics, Històrics i Ambientals de Vallbona d'Anoia, redactat pel Servei del Patrimoni Arquitectònic Local de la Diputació de Barcelona.


ZER BERGUEDÀ CENTRE: El projecte de medi de la classe de Cicle Mitjà.\nHola nens i nenes de la classe dels mitjans. M'ha semblat un treball molt ben fet. A més, estic content perquè encara ningú de la ZER havia publicat un treball utilitzant aquest format. M'agrada molt perquè sembla que sigui un llibre.\nUs felicito per la feina ben feta.\n13 de juny de 2010 a les 13:28\nEdison González ha dit...\nUn treball molt interessant per poder conèixer els serveis que hi ha a Borredà. A més, demostreu com domineu les noves tecnologies.\n16 de juny de 2010 a les 9:27\nNenes i nens de cicle mitjà, moltes felicitats per un treball tan ben fet. S'hi veu molta feina però ha valgut la pena.\n16 de juny de 2010 a les 23:00


Notícia - PREMSA - Els xocs provocats per senglars han crescut un 33% a la comarca - Federació Catalana de Caça\nEl Vallès Oriental és la comarca metropolitana amb un volum més alt d’accidents amb unglats\nEl nombre d’accidents provocats per senglars i altres animals salvatges a les carreteres del Vallès Oriental va créixer un 33% entre 2007 i 2011. En concret, segons les dades de l’Estudi de l’accidentalitat provocada per animals en llibertat a la xarxa de carreteres de la Generalitat, es va passar dels 45 accidents que van causar el 2007 als 60 del 2011, el darrer any amb dades. El creixement encara és més gran si es compara amb el 2008, quan n’hi va haver 29 (vegeu quadre). La majoria d’aquests són per topades amb senglars.\nAquestes dades situen el Vallès Oriental com la comarca metropolitana amb un major nombre de xocs provocats per senglars amb relació als quilòmetres de carretera: entre 101 i 200 accidents per cada 100 quilòmetres. També és de les comarques amb una major densitat d’accidents –entre 0,8 i 1,2– per cada 10 quilòmetres quadrats.\nEl director d’Infraestructures i Mobililitat del Departament de Territori i Sostenibilitat, Xavier Flores, admet que “hi ha un increment d’aquesta mena d’accidents perquè hi ha un increment de la fauna salvatge”. També hi té a veure el fet que els senglars cada cop són més abundants a les planes, on els és més fàcil trobar menjar. “Estar més a les zones urbanitzades té un seguit d’efectes que compliquen més la gestió. Entre aquests, l’augment dels accidents a la carretera”, comenta la biòloga Carme Rosell, especialista en fauna salvatge i senglar i que va participar en l’elaboració d’aquest estudi. Segons les dades del govern, al conjunt de Catalunya, hi ha tres accidents amb senglars cada dia de mitjana. La majoria només causen danys als vehicles però almenys un ha acabat provocant una víctima mortal cada any darrerament.\nLa Generalitat ha posat en marxa un pla d’actuació específic per als trams de la xarxa viària on s’ha detectat una alta concentració d’aquesta mena d’accidents. “S’anirà redefinint amb les dadesque tinguem de cada any”, diu Flores. Entre les accions previstes, hi ha la millora de la senyalització. Són nous senyals abatibles que s’obren a les èpoques de risc i es tanquen la resta de l’any. L’objectiu és cridar més l’atenció del conductor. Hi ha “altres accions com la neteja dels vorals per facilitar la visió als conductors i als mateixos animals o la instal·lació de tanques que ens permetin reconduir-los cap a passos de fauna o rieres que poden fer aquesta funció”, diu Flores. Són mesures que es fan dins del manteniment habitual de les carreteres i que “poden ser eficaces”, afegeix.\nEl patró dels accidents\nEls accidents de trànsit provocats per senglars tenen unes característiques que es repeteixen.\nLa majoria dels accidents es donen entre els mesos de setembre i gener. Dins d’aquest període, el novembre concentra el pic màxim. Coincideix amb el període de caça i de zel d’aquesta espècie.\nLa majoria de les topades són en horari nocturn: des del capvespre fins a la mitjanit.\nNoves senyals en quatre carreteres\nEl Departament de Territori i Sostenibilitat instal·larà al novembre noves senyals per alertar del perill de la presència de senglars en quatre carreteres del Vallès Oriental. Es tracta de plafons amb un fons de color groc per cridar més l’atenció als conductors. Se’n posaran a la C-17 a l’altura de l’Ametlla; a la C-35 a Llinars, Vallgorguina i Santa Maria de Palautordera; a la C-59 a Castellterçol; i a la C-61 a Vallgorguina. Les senyals s’obren i es tanquen per poder-les mostrar l’època de més risc. A la foto, el model de senyal que ja s’ha instal·lat a carreteres de la Selva.


SORTIDA AL CANAL DE MIDI I A BEZIERS | Aules de Difusió Cultural de la Garrotxa. ACUGA\n← UN DRON A LES AULES\nVISITA GUIADA AL QUADRE LA CÀRREGA , DE RAMON CASAS, I A TOTES “LES CÀRREGUES” DEL MÓN →\nPublicat el 29 Mai, 2019 per fersalut\nEl passat 29 de maig, a les 8 del matí un autocar carregat de gent de les Aules sortí cap a la Jonquera en direcció a Beziers, amb la intenció d’arribar al poble de Colombiers i embarcar en una nau. Es tractava de fer un recorregut pel canal, tot descobrint el funcionament del sistema d’écluses que permet a les embarcacions de navegar-hi amb gent i mercaderies, superant els desnivells que caracteritzen el curs fluvial d’aquest zona.\nDesprés d’embarcar amb un considerable retard i de començar immediatament a dinar, encara sense moure’ns del port, vàrem ser informats que el recorregut no es podria realitzar a causa d’una avaria seriosa a la barca que, segons sembla, havia perdut l’hèlix i no podria ser reparada fins passats uns dies.\nReunida la junta i davant l’evidència que ens trobàvem a més de 2 hores d’Olot i que l’excursió prevista se’ns n’havia anat en doina, va caldre improvisar ràpidament un pla alternatiu.\nEl primer va ser aconseguir que tots els participants a la sortida baixessin al més ràpidament possible de l’embarcació, no fos cas que es produïssin mals majors.\nUn cop tots de retorn a l’autocar, gràcies al bon coneixement que les persones responsables de la sortida tenien de la zona, i gràcies també a la col·laboració del conductor, que es va posar sense reserves al nostre servei, va ser possible fer tot un recorregut visitant, primer un, després un altre, els punts clau de funcionament de les écluses.\nArribar-hi amb l’autocar ens va permetre d’observar des de terra l’obertura i el tancament de les comportes i la pujada i baixada dels nivells de l’aigua que donava pas als diversos vaixells de tot tipus que en aquells moments circulaven amunt i avall dels canals, de manera que, tot i no poder experimentar des de dins les sensacions que vivien els passatgers, sí que vàrem gaudir d’una visió privilegiada de tot el procés. I les explicacions detallades i molt gràfiques de qui coneixia perfectament els secrets de l’obra d’enginyeria que teníem al davant van fer la resta: no vàrem poder navegar per la zona, però sí que vàrem entendre molt bé el sistema que permet fer-ho, i també vam copsar la importància del canal com a mitjà de transport i comunicació importantíssim dins la regió del Midi francès.\nA continuació, un altre breu trajecte ens situà al centre de la ciutat de Beziers, on encara vàrem tenir una estona per passejar pel barri antic i visitar la catedral, l’estructura externa de la qual ens havia cridat especialment l’atenció a mesura que ens hi anàvem acostant per la carretera, i el claustre, que s’obre en un dels laterals, a l’extrem d’una balconada espectacular sobre els entorns de la vila.\nJa entrat el vespre vàrem arribar a Olot, un pèl cansats però amb la sensació d’haver fet una sortida interessant i plena de contingut, tot i els problemes imprevisibles i certament imprevistos a què havíem hagut de fer front.


La Cambra ratifica l'empresari Joan Boix com a president de la delegació del Berguedà - Regió7 :: El Diari de la Catalunya Central\nredacció | berga 05.08.2019 | 13:39\nEl Ple de la Cambra de Barcelona reunit el passat dijous, 25 de juliol, en la seva primera sessió ordinària, sota la presidència de Joan Canadell, va aprovar el nomenament dels nous membres dels Consells de Delegacions, així com també la ratificació dels membres que continuen en el càrrec. D'aquesta forma, s'inicia així el procés de renovació dels òrgans de la Cambra a les delegacions. Un procés que es preveu que finalitzi en els propers mesos.\nJoan Boix (President) – Serradora Boix SL – continua en el càrrec\nEl Consell de la Delegació està constituït per fins a un màxim de 10 vocals, establerts a municipis de l'àmbit territorial de la delegació corresponent. La designació dels membres correspon al Ple de Cambra, a proposta del seu Comitè Executiu. D'entre ells, el president del Consell de la delegació és nomenat pel president de la Cambra de Barcelona. Aquest càrrec de confiança de Presidència s'exerceix fins a la propera renovació del Ple (o abans per cessament anticipat).\nEls empresaris del Berguedà i la patronal del metall estrenyen llaços.\nFoment del Treball reivindica que s'acabi el futur polígon del Berguedà a Olvan.\nL'ACEB i el president de Foment es reuneixen avui a Berga.


Merlí sol i la Coral·lina al sot | NacióDigital\nper Toni Vall , 13 de desembre de 2016 a les 08:20 |\nEl Merlí i la Coralina | TV3\nAquesta informació es va publicar originalment el 13 de desembre de 2016 i, per tant, la informació que hi apareix fa referència a la data especificada.\nA grans mals grans remeis. Ningú suportava la Coral·lina oi? Doncs au va, fotem-li la cisterna del vàter pel cap i avall! Home! Voleu dir que era la solució argumental òptima per a acabar la segona temporada de Merlí. Tenim el Bruno a Roma, el Pol continua donant la llauna amb els seus turments de rebel sense causa, el professor de filosofia anant i venint amb el seu escepticisme, les parelles i parelletes de la classe fent-se i desfent-se a cada nou capítol i la directora torracollons ja és al sot.\nA veure què passa en la tercera temporada, que diuen que serà l’última perquè una quarta implicaria canviar els personatges ja que als d’ara ja els tocarà aviat canviar l’institut per la universitat. Merlí és una fórmula d’èxit que assegura l’audiència a TV3 i que podria perfectament allargar-se tant com els responsables volguessin. Gràcies a la sèrie fins i tot s’han conegut dades tan delirants com que les matriculacions a la carrera de filosofia han augmentat gràcies al calat que té entre els joves.\nQue no se m’entengui malament, és fantàstic que els adolescents s’interessin per la filosofia però no puc evitar que la notícia em soni a frivolitat, a capritx passatger. Esclar que un atemptat contra el sistema en aquests termes és en si mateix una bona notícia. Només cal donar-se una volta per les aules de qualsevol aula de primer o segon de batxillerat per a descobrir que un dels principals objectius del mètode docent d’avui en dia és treure del cap als nois qualsevol vel·leïtat humanista.\nUn dels encerts innegables de la sèrie és que retrata els joves a l’antiga, quan encara tenien temps lliure, temps per quedar al parc, fumar porros, deixar els grans de volta i mitja i clavar-se un bon parell de morrejades. Sembla un detall intranscendent però a mi això és el que més m’agrada de la trama. I després també pateixen, també es barallen amb els pares, també es volen guanyar quatre duros. Potser podrien anar més al cine, llegir una mica més abans d’anar a dormir. Podrien retratar més les seves inquietuds culturals. Potser, només potser, els nois que són a casa descobririen així que també poden fer-ho, que tenir temps per a fer-ho és la millor inversió de futur que poden fer.\nM’alegro molt que Merlí em recordi més a Compañeros del que em podria haver esperat quan vaig saber que a TV3 s’hi faria una sèrie ambientada en un institut. Sí i fins i tot m’atreviria a dir que en aquella ja llunyana i mítica producció d’Antena 3 s’hi respirava una mica més d’autenticitat que en la que ara ens ocupa. Aquí els nois protagonistes, per norma general, fan força rabieta, no ens enganyem. Massa diàlegs enrotllats, massa obsessió per la naturalitat en els suposadament espontanis “ya te digo” o “que te pires”, en castellà, que de tant en tant deixen anar. Rampells tipus Física o química sempre són una mala notícia i comportaments extrets d’una pel·lícula de Mario Casas escrita per Federico Moccia –el personatge del Pol- són una notícia nefasta.\nPer sort són tan sols rampells molestos que es camuflen amb instants de veritat i d’emoció, com la relació de la Berta amb el professor a qui interpretava Ferran Rañé o el monòleg d’Anna Maria Barbany de fa un parell de setmanes o el propi personatge de Merlí, contradictori i humà, a qui un actoràs com Francesc Orella injecta vida i profunditat.\nPotser no calen numerets tipus High School Musical que no hi ha per on agafar-los, que no van ni amb rodes. I què em dieu de la improbable festa clandestina d’aquest últim episodi? Però si semblava que estiguessin a la pista del Luz de Gas i només faltava que el Laporta s’afegís a la festa. O aquell dia en què tots els nois es van transvestir perquè havia vingut el Manel Barceló a fer un personatge que es deia Quima.\nVan acabar la temporada amb la cançoneta Quan somrius –seria possible acabar per sempre amb les cançonetes a les sèries de TV3?- i un encadenat de situacions que semblava un anunci de torrons El Almendro. Voleu dir que no podríem ser una mica més madurs, un pèl menys convencionals? Voleu dir que no és possible bastir una ficció adulta de veritat? A les emissores estatals només saben fer sèries de policies o de veïns cridaners i a algú se li va acudir El ministerio del tiempo, que se li veu el truc per tot arreu però que és tota una altra cosa. Aquí el costumisme se’ns dóna de meravella. I les cançonetes, sobretot les cançonetes.\nImperdibles, Les anàlisis de NacióDigital, Cultura i Mitjans, Merlí, Francesc Orella, Filiprim, anàlisi\nPer Lluís MX el 15 de desembre de 2016 a les 15:18\nJo també visc a MX (MTY) i veig cada dilluns MERLÍ (aprofitant les 7 hores de diferència) des de la web de TV3, on hi pots també veure quasi tota la programació i triar el capitol de qualsevol sèrie (excepte CITES, alguns documentals i Fútbol) Es una mena de estar al corrent de CAT. Merlí es un crack. També les diverses sèries emeses com NiT i DIA - INFIDELS - EL CRACK I altres.\nMerlí a Mèxic\nPer Jordi MX el 14 de desembre de 2016 a les 17:55\nVaig descobrir Merlí.. un parell de setmanes enrera. Visc a Mèxic.. i la tv d'aquí és un drama. Tinc NETFLIX per veure alguna serie de tant en tant. NO té gaires coses bones, la veritat sía dita.. basicament series d'estil "gringo". L'altre día vaig veure que hi havia la serie Merlí de TV3 (la primera temporada)... i em va encantar. Una serie fresca i divertida, on aprens (o refresques) temes filosòfics.. i sobretot temes cuotidians que es viuen a moltes escoles, cases i families catalanes. Desde la distància.. només agraïr a TV3 de fer-me sentir prop de casa, veure una serie en català per Netflix.. i fer remembers de quan estava a l'institut. Felicitats al Francesc Orella, a aquesta colla jove d'actors.. i a tota la gent implicada al projecte Merlí.\nDur la filo a una sèrie està bé.\nPer Anònim el 13 de desembre de 2016 a les 22:32\nEl guió és desequilibrat i es nota molt el punt de vista masculí. Se sap molt poc o gens dels entorns i de les inquietuds de les noies que passen a ser bàsicament satèl.lits del nois protagonistes.\nPer Wojciech Wysokiewicz II el 13 de desembre de 2016 a les 21:19\nNo hi ha manera de que estigueu contents al 100% amb alguna cosa de TV3? Quin auto-odi, per favor. Merlí és la hòstia.\nFeu una volta per qualsevol institut i veureu el pa qui s'hi dóna.\nPer Garriguenc el 13 de desembre de 2016 a les 20:28\nUna altra sèrie de joves topeguais catalanescos i tal. No duren ni una tarda en un institut de veritat. I, per cert, a veure si algun menor de 30 anys parla algun dia un català normalet, sense que sembli que tenen una patata a la boca.\nNo ets el target d'aquesta serie\nPer Anònim el 13 de desembre de 2016 a les 11:52\nEs nota que no ets el target de'aquesta serie pq no t'agrada res... la serie de Merlí és tot un èxit, i el paper dels actors és brillant. De les sèries mes potents dels ultims anys de TV3 que reflexa una situació real dels adolescents i que a més, es una serie que enganxa als que ja passem de la trentena. No estic gens d'acord amb el teu article, i em sembla que no aporta res. Dius que et recorda a Compañeros pero no argumentes el perquè. Ah, i Compañeros era una serie espanyola dels anys 90, i ara estem al 2016. Han passat quasi 20 anys noi.\nPer Anònim el 13 de desembre de 2016 a les 11:36\nA mi m'agraden les cançons. Més que els crítics televisius\nPer Anònim el 13 de desembre de 2016 a les 10:41\nAquest sèrie agrada a molta gent tal i com és. La trobo molt realista i reflecteix molt bé el jovent d'avui dia fins i tot les frases en castellà tipus "que te pires", com a jove t'ho puc assegurar. Trobo que aquest article s'entén més si tens en compte que en tot fenomen social hi haurà gent que simplement criticarà i es fixarà en detalls sense valorar el conjunt o fent-ho amb una rigorositat moral que no hauria de valorar comèdies. Com diuen alguns joves "haters gonna hate"\nDoncs a mi m'ha encantat l'article. Coincideixo amb absolutament TOT el que dius.\nPer Anònim el 13 de desembre de 2016 a les 09:38\n" I les cançonetes, sobretot les cançonetes." no cançonetes no , unes grans CANÇONS.\nPer Quimet S. el 13 de desembre de 2016 a les 08:33


El projecte d’innovació en educació científica STARS GAME implementa a quatre instituts de L’Hospitalet la primera versió del seu joc d’escapada – IDIBELL\nEl projecte d’innovació en educació científica STARS GAME implementa a quatre instituts de L’Hospitalet la primera versió del seu joc d’escapada\nIncentivar el pensament crític entre estudiants de secundària i promoure, a través del joc, el seu interès pel coneixement de la biomedicina i el mètode científic: aquests són els principals objectius del projecte STARS GAME, una iniciativa que l’IDIBELL du a terme, juntament amb tres institucions d’àmbit europeu, gràcies a la concessió d’un ajut Erasmus+ 2020, atorgat per la Comissió Europea.\nSTARS GAME és un projecte de 3 anys de durada que gira al voltant de la co-creació d’un escape room digital, en la qual hi participen tant el col·lectiu d’estudiants (d’entre 10 i 13 anys), mitjançant tallers a l’aula, com el seu professorat i professionals de la recerca i la comunicació científica de quatre països. Les institucions que formen part d’aquesta aliança estratègica per promoure la innovació en l’educació científica són la Fondazione AIRC d’Itàlia, líders del projecte, Poslovno Svetovanje d’Eslovènia, HMGU d’Alemanya, i l’IDIBELL.\nAl nostre país, al llarg de l’any 2021 s’han realitzat dos tallers amb professorat de quatre instituts de L’Hospitalet de Llobregat: l’Institut Bellvitge, l’Institut Bisbe Berenguer, el Centre d’Estudis Joan XXIII dels Jesuïtes i l’Institut Mercè Rodoreda. El primer, celebrat el mes de gener, serví per presentar el projecte. El segon, durant el mes de desembre, per preparar la primera implementació del prototip del joc. Amb l’alumnat dels quatre centres es realitzaren, durant el mes de febrer, els tallers d’introducció al mètode científic, d’avaluació d’estereotips i de coneixements, que permeteren recollir dades útils per al disseny de l’escape room. I amb un grup d’investigadors, durant els mesos d’abril i maig es dugué a terme un taller basat en el mètode Design Thinking (pensament creatiu), que finalitzà amb la presentació de prototips de jocs digitals basats en reptes de biomedicina. Finalment, durant el mes de desembre es va realitzar, amb una molt bona resposta per part dels estudiants, la implementació de la primera versió de l’escape room, en la qual hi participaren un total de 150 alumnes dels quatre instituts.\nPer posar en evidència la multidisciplinarietat inherent a la recerca biomèdica, l’escape room STARS GAME inclou quatre itineraris, que permeten a l’alumnat posar-se a la pell de científics de quatre àmbits complementaris, i treballar de forma coordinada per fer front a una malaltia infecciosa desconeguda. Així, en grups de tres alumnes, els jugadors poden resoldre els reptes de l’activitat formant part de l’equip d’anatomopatologia, del de microbiologia, del d’immunologia o bé del de biologia molecular. Un cop finalitzades les activitats de l’escape room, que té una durada aproximada d’uns 60 minuts, els diversos grups posen en comú les experiències dels quatre itineraris. Per cloure l’experiència, cada grup realitza un pòster científic, basat en les proves que han hagut de superar, el repte plantejat i els resultats obtinguts. L’objectiu final del projecte és incentivar el raonament basat en evidències, les capacitats de resolució de problemes i el pensament crític dels i les estudiants.\nLes aportacions rebudes durant els tallers es recolliran, en acabar tot el projecte, en dues guies: una guia per professorat, desenvolupada per ensenyar la ciència amb metodologies basades en la investigació i el joc, i una altra guia per a professionals de la recerca, per incrementar les capacitats de comunicació científica. A més, per tal de compartir les conclusions del projecte amb una major audiència i alhora assegurar-ne l’impacte i la difusió, cada institut de recerca organitzarà un esdeveniment divulgatiu, obert a d’altres professionals de l’educació, la investigació i la comunicació científica.\nErasmus+ és el programa de la Unió Europea que dona suport a l’educació, la formació, la joventut i l’esport a Europa. Amb un pressupost total de 14.700 milions d’euros, contribueix a l’estratègia Europa 2020 pel creixement, l’ocupació, la igualtat i la inclusió social.\nPublicat a: Divulgacio i educacio, Innovacio,\n← Un projecte de l’IDIBELL sobre rehabilitació de persones amb paràlisi facial rep l’impuls de Sinergia Innova\nMor el Dr. Miquel Rutllant, precursor de l’IDIBELL →